Diabetes: Menguruskan Emosi Anda

Artikel ini ditulis dengan kerjasama
Naluri
.

Kajian telah menunjukkan bahawa individu yang mempunyai diabetes mempunyai risiko kemurungan yang lebih tinggi berbanding populasi normal. Masalah diabetes dan masalah emosi didapati berkaitan diantara satu sama lain. Pengurusan tradisional diabetes bertujuan kearah diet, ubat, dan senaman manakala aspek psikologi penyakit ini sering diabaikan. Oleh kerana terdapat persepsi dan stigma negatif terhadap masalah emosi / mental, pesakit diabetes mungkin merasa enggan untuk mendapatkan khidmat kaunseling atau rawatan yang sepatutnya.

Kegawatan emosi pesakit diabetes

Kajian menunjukkan bahawa individu yang mempunyai diabetes lebih berkemungkinan mempunyai respons emosi yang kuat terhadap pengalaman negatif. Kajian turut menunjukkan bahawa individu dengan prediabetes dan diabetes jenis 2 mempunyai lebih banyak aktiviti di bahagian sebelah kanan otak mereka, yang sering dikaitkan dengan kemurungan dan emosi negatif.

Mereka yang mempunyai prediabetes dan diabetes juga mencatatkan tahap kortisol yang lebih rendah yang menunjukkan ketahanan yang lebih rendah terhadap stres. Kajian juga mendapati bahawa kejadian kebimbangan atau kegelisahan dalam kalangan pesakit diabetes telah dilaporkan setinggi 40%.

Individu yang mempunyai diabetes kebiasaannya melalui beberapa tahap emosi disebabkan faktor mempunyai penyakit kronik.

Sokongan psikologi untuk diabetes

Apabila pesakit diabetes menjadi lebih fleksibel terhadap pemikiran negatif, kehilangan berat badan dan mengurus isu-isu kesihatan lain boleh menjadi lebih mencabar. Emosi negatif dan kecemasan mempengaruhi pengurusan penjagaan diri diabetes, yang ditunjukkan melalui diet yang kurang baik dan pematuhan ubat, aktiviti fizikal yang kurang dan kos rawatan kesihatan yang lebih tinggi.

Bagi penyedia penjagaan kesihatan, memberi sokongan psikologi yang diperlukan oleh pesakit mereka boleh membuat perbezaan besar dalam pengurusan diabetes. Kajian terkini menunjukkan bahawa apabila sokongan dan penjagaan diberikan oleh penyedia penjagaan kesihatan, ia telah mengakibatkan keberkesanan diri yang lebih tinggi dan masalah emosi yang lebih rendah dalam kalangan pesakit diabetes. Dengan sokongan yang tepat, kesihatan emosi yang positif akan memudahkan pengurusan diri dan menyebabkan hasil kesihatan yang lebih baik. Ini boleh dilakukan melalui:

Menyediakan kesedaran dan pembangunan kemahiran kepada pesakit diabetes

Menjadi lebih empati dan meningkatkan kemahiran komunikasi

Pengurusan dan penjagaan pesakit yang lebih personal mengikut keperluan mereka

Menilai impak diabetes terhadap rutin harian pesakit dan bagaimana untuk mengatasinya

Kerisauan dan kebimbangan mengenai pengurusan diabetes telah menyebabkan beberapa pesakit mengenakan pelbagai sekatan ke atas diri mereka sendiri. Mereka mungkin mengasingkan diri mereka, yang mungkin akan menimbulkan atau memburukkan emosi negatif. Dengan menggunakan pendekatan yang menggalakkan perbincangan terbuka mengenai kesulitan dalam mengikuti aturan rawatan diabetes, penyedia penjagaan kesihatan dapat membantu mereka mendapatkan rasa kebebasan melalui kemahiran pengurusan diri yang selamat.

Menguruskan emosi anda dalam menghadapi diabetes

Seperti yang dipetik daripada Deborah Rozman, “jika anda tidak menguruskan emosi anda, maka emosi anda akan menguruskan anda,” maka menguruskan emosi anda adalah menjadi keutamaan anda dalam pengurusan diabetes. Ikuti langkah-langkah ini untuk menguruskan emosi anda:

Penerimaan dan pengakuan

Penerimaan dan pengakuan terhadap keadaan anda akan membantu anda memberi tumpuan kepada strategi untuk menguruskan penyakit ini. Anda juga harus belajar menerima dan mengakui emosi negatif yang mungkin timbul. Atasi emosi dengan mengubah pemikiran anda dengan melihat keadaan dengan cara yang positif.

Sebagai contoh, seseorang yang menghidap diabetes boleh berkata kepada dirinya sendiri, “Ini adalah perkara yang baik saya didiagnosis awal kerana tidak terlalu terlambat bagi saya untuk mula hidup dengan lebih sihat dan cuba untuk mengurangkan paras gula darah saya sehingga ianya  menjadi stabil”

Maafkan diri anda dan bangun daripada pengalaman ini

Sangat mudah bagi seseorang untuk jatuh ke dalam perangkap rasa bersalah, menyesal dan menyalahkan akibat akibat gaya hidup mereka. Tetapi penting bagi kita untuk mengetahui bahawa tiada siapa yang sempurna dan belajar untuk memaafkan diri kita sendiri. Lepaskan perasaan tersebut dan terus ke langkah seterusnya untuk menjadi lebih sihat.

Mempunyai pelan tindakan

Selepas melalui fasa awal penerimaan dan kesedaran, adalah lebih baik untuk beralih ke fasa seterusnya untuk mengetahui bagaimana untuk menguruskan diabetes. Ia adalah sangat berguna untuk meneruskan pelan tindakan yang melibatkan makanan dan kecergasan bersama rakan atau ahli keluarga.

Sentiasa berhubung

Berada dalam keadaan berseorangan boleh membuat pengurusan diabetes menjadi lebih teruk kerana pengasingan dapat membuatkan anda merasa lebih cemas. Bercakap dengan rakan dan keluarga anda untuk mendapatkan sokongan. Ahli keluarga terdekat yang menjalani kehidupan bersama dengan mereka yang menderita diabetes boleh membantu dengan mengamalkan corak pemakanan yang sihat. Ini boleh menjadi salah satu cara yang paling berkuasa untuk menyokong orang yang anda sayangi dengan membuat mereka berasa seperti mereka tidak bersendirian dalam hal ini.

Teknik relaksasi

Cuba luangkan masa untuk beberapa sesi ‘waktu’ yang damai di mana anda berhubung dengan alam semula jadi untuk membantu anda berehat dan melepaskan diri dari semuanya.

Menguruskan diabetes mungkin kelihatan sukar pada mulanya tetapi jika kita berhenti seketika dan menyusun semula pemikiran kita dan menyedari bahawa pengurusan diabetes sebenarnya melibatkan pemikiran yang sihat, emosi yang sihat dan corak tingkah laku yang sihat yang terdiri daripada pemakanan sihat dan aktiviti kecergasan yang sihat dan akhirnya mencapai gaya hidup yang sihat. Bukankah semua individu harus melakukan hal yang sama juga? Anda tidak bersendirian dalam perjalanan ini untuk menjadi lebih sihat. Kita semua bersama-sama dalam hal ini.


7 Punca Zakar Rasa Sakit Semasa Seks, Orang Lelaki Kena Peduli

Ada beberapa kemungkinan yang boleh berlaku jika seseorang lelaki itu berasa sakit semasa seks. Sakit ketika seks yang dialami oleh kaum lelaki boleh menjadi petanda bagi beberapa keadaan seperti di bawah ini.

Untuk mendapatkan lebih banyak info tentang Kesihatan Lelaki sila dapatkannya
di sini.

#1. Sakit ketika seks: Jangkitan kelamin

Bagi anda yang terlibat dengan aktiviti seks bebas tanpa sebarang perlindungan, anda mudah terdedah untuk mendapat jangkitan seksual.

Antara jenis jangkitan seksual yang boleh berlaku adalah seperti sifilis
, klamidia dan juga
gonorea.

Sekiranya anda dijangkiti dengan jangkitan kelamin seperti ini, tidak hairan jika ia boleh menyebabkan sakit semasa seks.

Sebagai contoh, jangkitan gonorea dan juga herpes adalah dua contoh jangkitan yang boleh menyebabkan rasa sakit semasa seks.

Oleh itu, jika anda mengalami sakit ketika seks, buatlah pemeriksaaan untuk memastikan sama ada ia jangkitan kelamin atau bukan.

#2. Penyakit Peyronie

Penyakit Peyronie berlaku apabila terdapat tisu parut pada zakar yang menjadikan zakar membengkok ke tepi atau ke atas apabila terjadi ereksi.

Dengan keadaan zakar yang membengkok ini, tidak mustahil bagi seseorang lelaki itu untuk berasa sakit ketika melakukan hubungan seks.

Punca sebenar bagi penyakit ini tidak begitu diketahui dengan jelas, namun ia mungkin disebabkan keadaan autoimun atau kecederaan.

 Jangan risau kerana penyakit Peyronie ini boleh dirawat melalui rawatan di hospital.

#3. Sakit ketika seks: Kecacatan pada zakar

Kecacatan yang berlaku pada zakar boleh terbentuk dalam pelbagai keadaan. Ia mungkin disebabkan oleh jangkitan, pertumbuhan tumor
 dan juga batu karang.

Salah satu kecacatan zakar yang boleh berlaku ialah hipospadias. Hipospadias adalah keadaan di mana terdapat kecacatan pada zakar lelaki sejak lahir.

Ia terjadi apabila pembukaan uretra atau salur kencing berada di bahagian bawah zakar.

Apabila keadaan ini berlaku, ia juga boleh menyebabkan rasa sakit semasa seks.

#4. Seks yang terlalu lama atau terlalu kasar

Seks yang terlalu kasar atau terlalu lama mungkin menyeronokkan bagi anda. Namun, ia juga boleh menyebabkan zakar anda menjadi sakit.

Ini kerana zakar anda mengalami ereksi terlalu lama sehingga mencederakan otot dan tisu pada zakar.

Selain itu,
 apabila zakar dimasukkan ke kemaluan pasangan dengan terlalu laju
, ia juga boleh mencederakan tisu zakar.

Oleh sebab itu, anda akan mungkin berasa sakit semasa seks buat beberapa ketika.

Jika ini berlaku, hentikan hubungan intim anda agar tisu zakar boleh kembali pulih. I
a mungkin mengambil masa sekitar beberapa hari.

#5. Sakit ketika seks: priapisme

Priapisme adalah keadaan apabila seorang lelaki mengalami ereksi berpanjangan yang bertahan lebih daripada empat jam.

Keadaan ereksi ini boleh berlaku tanpa keghairahan seksual.
Ia adalah satu keadaan yang sangat menyakitkan bagi orang lelaki.

Jika tidak dirawat,
ia akan menimbulkan masalah berkaitan mendapatkan dan mengekalkan ereksi
.

Jika anda mengalami keadaan priapisme ini, segeralah berjumpa dengan doktor untuk mengelakkan kerosakan kekal pada zakar anda.

#6. Reaksi alahan

Alahan juga boleh menyebabkan kesakitan pada zakar. Ini berlaku apabila anda mengalami reaksi alahan terhadap sesuatu bahan atau bahan kimia tertentu ketika melakukan hubungan seks.

Antara alahan yang boleh berlaku adalah seperti alahan kondom
, bahan pelincir,
sex toy
 dan barangan lain.

Jika anda mengalami reaksi alahan, kulit anda mungkin akan jadi kemerahan, kulit bersisik, kulit menjadi tebal, kelepuhan berserta cecair dan juga gatal-gatal.

Simptom yang dialami ini boleh berlaku dalam tempoh beberapa hari hingga beberapa minggu. Untuk melegakannya, anda boleh mendapatkan ubat alahan di farmasi berdekatan.

#7. Sakit ketika seks: Jangkitan salur kencing

Bukan hanya terhadap wanita,
tetapi jangkitan saluran kencing juga boleh terjadi kepada kaum lelaki.

Apabila anda mengalami jangkitan ini, anda akan berasa sensasi terbakar ketika membuang air kecil.

Selain itu, zakar anda juga mungkin akan mengeluarkan bau yang kurang menyenangkan.

Anda akan berasa sakit dan tidak selesa setiap kali ingin membuang air kecil.

Kesimpulan

Tujuh punca ini adalah antara perkara yang sering menyebabkan seseorang lelaki berasa sakit semasa seks.

Dengan melakukan pemeriksaan, anda akan dapat mengenal pasti punca sebenar dan menjalani rawatan bagi kesakitan pada zakar ini.

Oleh itu, jangan ragu-ragu untuk membuat pemeriksaan lanjut sekiranya mengalami sakit ketika seks.


Selalu Terkena Serangan GOUT, Ini 5 Tip Untuk Mengurangkan Kesakitan Anda

Serangan gout boleh terjadi pada bila-bila masa dan ia disebabkan oleh perubahan jumlah darah dengan pembedahan, perubahan cecair, perubahan ubat, atau faktor lain. Bagaimana meredakan sakit gout?

1. Kekal hidrasi

Pastikan anda minum air secukupnya iaitu 8 gelas sepanjang hari walaupun deria rasa anda mungkin berubah. Ini kerana ia akan membantu mengalirkan asid urik daripada sistem anda.

Bagi kes-kes yang teruk, doktor boleh mengesyorkan suntikan kortikosteroid ke dalam sendi yang terjejas dan ianya berguna bagi mereka yang mempunyai sensitiviti terhadap pilihan ubat lain.

2. Ambil ubat yang disarankan

Sekiranya anda pernah mengalami serangan gout sebelum ini, doktor anda mungkin telah menetapkan ubat tertentu untuk merawat serangan masa depan, seperti:

Ubat penahan sakit yang kuat seperti kodin, hidrokodon, dan oksikodon

Kortikosteroid, sama ada diambil secara oral (melalui mulut) atau diberikan sebagai suntikan ke dalam sendi terjejas

Ubat oral yang dipanggil colchicine, yang khusus untuk gout dan telah terbukti berkesan dalam mengurangkan kesakitan dan keradangan jika diberikan dalam 24 jam pertama serangan

3. Letakkan ais pada sendi terjejas

Jika anda boleh bertolak ansur dengan tekanan pek ais, terapi sejuk ini boleh memberikan kelegaan rasa sakit dengan mengurangkan keradangan dan isyarat sakit.

4. Rehat secukupnya

Walaupun anda dalam ketidakselesaan, cuba untuk mendapatkan rehat secukupnya. Rehatkan sendi terjejas dan elakkan tekanan ke atasnya yang boleh menyebabkan berlakukanyakesakitan dengan mudah.

5. Kawal pemakanan

Gout boleh dikurangkan dengan diet yang tinggi dalam protein haiwan, jadi hadkan pengambilan daging semasa serangan gout. Anda juga perlu elakkan gula dan ikan, dan pastikan diet yang kaya dengan buah-buahan dan sayuran segar.

Walaupun jarang diperlukan, pembedahan mungkin disyorkan untuk menghilangkan tophi, yang merupakan pertumbuhan putih kecil yang berlaku di bawah kulit di mana asid urik dikristalkan.


Ramai Ibu Bersalin Tahun 2021, Sebelum Melawat Baby Baru Lahir, Ambil Tahu 6 Perkara Ini Dulu!

Ibu bersalin pasti teruja ketika menyambut kelahiran cahaya mata yang dinanti-nantikan. Selalunya, bayi yang baru lahir akan disambut meriah oleh ahli keluarga dan sahabat handai.

Namun, di sebalik raut wajah girang ibu dan bapa, mereka mesti rasa risau akan kesihatan anak mereka. Manakan tidak, kalau ramai-ramai yang datang melawat, takut jatuh sakit pula bayi nanti!

Tapi, kalau tak bagi mereka pegang atau cium, nanti terasa hati pula! Macam mana ni?

Adab melawat ibu dan bayi yang baru lahir

Jangan tambah kerisauan yang ada di dalam hati ibu dan bapa bayi yang baru lahir. Seperti ramai yang sudah maklum, banyak kajian yang telah membuktikan
bahawa kuman boleh merebak kepada bayi melalui ciuman dan pelukan.

Oleh itu, kerisauan para ibu bapa tentang kesihatan anak mereka adalah berasas. Jika boleh, berilah kerjasama kepada ibu dan bapa baru ini serta hormat akan permintaan mereka.

Jika anda ingin melawat rakan atau saudara anda yang baru bersalin di hospital, cuba baca artikel kami untuk panduan. Mana tahu boleh membantu!

1. Telefon dulu sebelum datang melawat bayi

Ingat tu, jangan main terjah je! Jika anda ingin ke hospital, pastikan anda telefon dulu sebelum melawat.

Walaupun anda nampak si ibu
update
 di Facebook atau Instagram mengenai kelahiran anak mereka, itu tidak bermakna anda boleh pergi melawat sesuka hati.

Lebih baik jika anda
call
 dulu sebelum datang. Anda juga boleh kirimkan mesej melalui aplikasi
whatsapp.

Jika mereka beri kebenaran, pastikan anda beritahu mereka pukul berapa anda akan datang melawat. Mudah buat ibu tersebut bersiap sedia untuk menerima anda sebagai tetamu!

2. Jangan cium atau peluk bayi

Pastikan anda tanya ibu dulu jika anda ingin menyentuh bayi.

Bayi yang baru lahir amatlah sensitif terhadap keadaan sekeliling.
Mereka juga lebih mudah mendapat jangkitan dan jatuh sakit.

Disebabkan kita juga masih lagi berada di dalam pandemik COVID-19, pasti anda sudah biasa bukan dengan aktiviti membasuh tangan?

Oleh it,
basuhlah tangan anda dulu atau gunakan hand sanitiser
 sebelum memegang bayi. Jika ibu beri kebenaran, anda boleh pegang bayi secara perlahan-lahan.

Tapi, kalau boleh elakkan terus daripada mencium atau memeluk bayi ya!

3. Periksa dulu kesihatan anda sebelum melawat bayi

Kalau anda rasa tidak sihat, jangan datang melawat bayi! Tunggu sehingga anda dan ahli keluarga sihat terlebih dahulu sebelum anda pergi melawat.

Jika anda mempunyai anak yang ramai, mungkin boleh tinggalkan mereka di rumah dan datang berdua dengan suami sahaja.

Kanak-kanak boleh sebarkan kuman kepada bayi.
 Kami faham anak-anak anda mungkin juga rasa teruja untuk melawat bayi, namun buat masa sekarang, tunggu dulu ya!

4. Bawa buah tangan untuk ibu bersalin

Cuba tanya ibu yang anda ingin lawati jika dia ada mengidam untuk makan sesuatu. Pasti si ibu akan berterima kasih jika anda mampu berikan makanan yang dia inginkan!

Kalau ibu tersebut tidak minta apa-apa, anda berilah buah-buahan ataupun hadiah kecil tanda ingatan.

5. Jangan komen macam-macam

Ibu yang baru melahirkan anak boleh jadi amat sensitif terhadap komen daripada orang sekeliling.

Oleh itu, cuba elakkan daripada cakap sesuatu yang boleh mengguris hati si ibu. Selain itu, anda juga tidak perlulah sibuk memberi nasihat kecuali diminta ketika melawat ibu dan bayi.

Si ibu baru sahaja melalui pengalaman bersalin yang mungkin meninggalkan kesan yang mendalam kepadanya. Cuba tunggu dan beri masa kepada ibu. Lambat-laun, dia akan cerita juga setelah dia bersedia.

Jadilah pendengar setia kepada masalah-masalah yang mungkin ditanggung ibu tersebut.

Jika ibu terlalu tertekan, hati-hatilah,
mungkin ibu menghidap postpartum depression
 ataupun meroyan! Meroyan bukan mitos malah ia adalah penyakit yang amat serius.

Oleh itu, jika anda pergi melawat sahabat ataupun saudara-mara anda di hospital, cuba jangan tanya macam-macam. Tetapi, dalam masa yang sama, jangan abaikan mereka!

6. Jangan lupa balik rumah pula!

Jangan melawat lama-lama ya. Ibu dan bayi perlukan rehat yang mencukupi. Oleh itu, pastikan lawatan anda tidak melebihi sejam.

Lagipun, bukan anda sahaja yang datang melawat. Ada ramai lagi sanak-saudara lain yang datang berkunjung.

7. Sabar ketika melawat bayi baru lahir

Anda tidak dibenarkan melawat? Sabar dan tunggu hingga ibu dan bapa bayi berikan anda lampu hijau ya!

Pasti mereka risaukan kesihatan anak mereka. Hormati keputusan mereka dan bersikap prihatinlah terhadap keadaan ibu.

Mungkin anda boleh melawat ketika ibu bersalin dan bayi baru lahir ketika mereka sudah berada di rumah. Pasti lebih selesa untuk ibu menerima anda sebagai tetamu.


Jenis Darah Bombay: Apa yang Perlu Anda Tahu

Kebanyakan daripada kita mengetahui terdapat 8 jenis darah yang biasa didengari berdasarkan sistem pengkelasan darah ABO dan Rh positif/negatif. Anda atau siapa sahaja yang anda kenali pasti berada dalam salah satu daripada 8 kumpulan darah tersebut (A +, A-, B +, B-, O +, O-, AB + dan AB-). Tapi pernahkah anda mendengar tentang jenis darah Bombay? Kumpulan darah paling unik ini hanya didapati dalam lebih kurang 4 juta individu sahaja di dunia ini.

Bagaimana jenis darah ditentukan?

Hampir 45 peratus daripada darah dalam badan manusia terdiri daripada sel darah merah, satu peratus adalah sel darah putih dan selebihnya adalah plasma. Sel darah merah dan plasma mempunyai molekul protein yang disebut antigen dan antibodi. Kedua-duanya sangat penting untuk sistem imun yang berdaya tahan.

Sel darah merah mempunyai antigen pada permukaannya, sementara plasma mempunyai antibodi di dalamnya. Antigen pada permukaan sel darah merah adalah sama ada A atau B dan kadang-kadang mempunyai kedua-duanya. Antigen bertanggungjawab untuk darah jenis A, B, AB dan O. Jika sel darah merah mempunyai antigen A di atasnya, maka plasma mempunyai antibodi B dan sebaliknya.

Dalam kes di mana sel darah merah tidak mempunyai antigen A atau B, plasma mempunyai antibodi A dan B, iaitu  jenis darah O.

Caj positif dan negatif berlaku kerana protein lain yang dipanggil Rh Factor. Jika permukaan sel darah merah mempunyai Rh, jenis darah adalah positif dan jika tidak, negatif.

Apa itu jenis darah bombay?

Di samping antigen yang menentukan jenis darah yang selalu dijumpai, terdapat antigen H dalam darah, yang sebenarnya membentuk antigen A dan B.

Apabila orang tidak mempunyai antigen H dalam darah mereka, tetapi hanya antibodi H, tiada darah lain boleh diberikan kepada mereka. Kejadian yang jarang berlaku ini adalah dalam jenis darah bombay. Mereka boleh menderma darah kepada sesiapa dengan kumpulan ABO tetapi boleh menerima darah hanya daripada jenis darah Bombay.

Sejarah penemuan jenis darah bombay

Pada tahun 1952, seorang pekerja keretapi yang cedera dan seorang mangsa tikaman memerlukan pemindahan darah di Mumbai, yang dahulunya dipanggil Bombay, tetapi tidak ada jenis darah yang didapati sesuai dengan mereka. Sampel darah mereka didapati bergumpal apabila dicampurkan dengan sebarang jenis darah biasa.

Selepas mencuba memadankan jenis darah mereka dengan lebih kurang 160 penderma, barulah doktor yang bertanggungjawab terhadap mereka menemui penderma yang mempunyai darah yang sepadan dengan mereka berdua.

Jelasnya ini bukanlah jenis darah biasa yang dimiliki kebanyakan orang. Disebabkan itu, jenis darah ini dikenal pasti sebagai ‘Jenis Darah Bombay’ atau Jenis Darah HH.

Dianggarkan bahawa hanya 4 juta orang yang ada di dunia. Walau bagaimanapun, kejadian jenis darah ini lebih tinggi di Mumbai, di mana 1 dari setiap 10,000 orang didiagnosis dengannya.

Masalah dengan diagnosis jenis darah Bombay

Kebanyakan tempat di mana ujian jenis darah dilakukan, kehadiran & ketiadaan AB dan Rh sahaja diuji dalam darah. Jenis darah bombay tidak mempunyai antigen A dan B dan oleh itu disalah tafsir sebagai darah O. Hanya apabila ujian tertentu dilakukan untuk antigen H, jenis darah Bombay boleh dikenal pasti. Diagnosis yang tidak tepat boleh menyebabkan beberapa komplikasi – termasuklah kematian.

Apakah punca jenis darah Bombay?

Jenis darah Bombay dikatakan mungkin berpunca daripada pembiakan dalam keturunan yang sama, iaitu disebabkan perkawinan sesama keluarga terdekat. Masyarakat Parsi, terutama yang di terkenal dengan perkahwinan mereka yang bersahabat. Tahap kedekatan persaudaraan yang tinggi terdapat dalam kalangan ibu bapa yang membawa genetik jenis darah ini. Oleh itu, kemungkinan kumpulan jenis darah Bombay mempunyai asal-usul nenek moyang yang sama. Mereka yang mempunyai jenis darah Bombay kebanyakannya terhad kepada Asia Tenggara, dengan India mempunyai bilangan tertinggi.

Sankalp India Foundation, sebuah organisasi bukan kerajaan yang berfungsi dalam bidang pendermaan darah dan talasemia, melaporkan hanya terdapat 15 penderma untuk kumpulan darah Bombay negatif di India. Bayangkan, hanya 15 orang sahaja dalam negara yang mempunyai penduduk sekitar satu bilion! Jadi, bagi anda yang tidak mempunyai masalah darah Bombay, tiada langkah bersyukur yang lebih baik untuk anda lakukan daripada menderma darah untuk orang lain.

Anda mungkin minat membaca:

Penjenisan Darah

Jenis Darah & Risiko Penyakit

Apa Yang Anda Perlu Tahu Tentang Darah


Susu Time! Mama, Ini 7 Cara Bangunkan Bayi Untuk Menyusu!

Eh, dah pukul 1 petang, sudah waktu penyusuan tetapi si comel masih tidur. Hmmm… perlu ke bangunkan bayi untuk menyusu atau tunggu sehingga dia bangun sendiri sahaja? Ini ada cara bangunkan bayi untuk menyusu yang boleh ibu cuba – semoga berjaya!

Waktu penyusuan

Bayi yang baru lahir perlu menyusu setiap 2 hingga 3 jam
, tetapi kalau dia sedang melelapkan mata, adakah masih perlu untuk bangunkan si manja?

Tidak sampai hati pula untuk mengganggu si comel sedang nyenyak tidur.

Itu adalah 1 situasi biasa yang dialami oleh mana-mana ibu dan kami benar-benar memahami keadaan tersebut.

Lagipun,
pastinya si kecil nampak comel ketika sedang tidur
, bukan?

Tetapi waktu penyusuan adalah penting terutamanya untuk perkembangan kesihatan si manja serta bagi memastikan bekalan susu berada pada tahap terbaik.

Cara bangunkan bayi untuk menyusu – Adakah perlu?

Cara bangunkan bayi untuk menyusu, patut ataupun tidak seorang ibu bangunkan bayi untuk menyusu adalah bergantung kepada:

Usia bayi

Berat bayi

Kesihatan keseluruhan bayi

Adalah sesuatu yang
 normal untuk bayi yang baru dilahirkan
kehilangan berat pada beberapa hari pertama selepas kelahirannya.

Namun, sehingga bayi anda mendapatkan semula beratnya yang hilang – anggaran dalam tempoh 1 hingga 2 minggu selepas lahir – adalah mustahak untuk ibu menyusukannya secara kerap.

Ini bermakna anda perlu mengejutkan si manja untuk penyusuan, lebih-lebih lagi jika bayi tidur nyenyak hingga lebih daripada 4 jam.

Sebaik sahaja bayi mendapatkan pola berat badan yang sepatutnya, anda boleh mengubah waktu penyusuan sehingga si kecil terjaga dari tidurnya.

4 alasan bangunkan bayi untuk menyusu

American Academy of Pediatrics
(AAP) mengesyorkan untuk mengejutkan bayi jika mereka tidur berterusan sehingga lebih daripada 4 jam pada 2 minggu pertama.

Ini kerana kebanyakan bayi yang baru lahir perlu menyusu antara 8 hingga 12 kali sehari. Lebih kurang, sekali penyusuan bagi setiap 2-3 jam.

Mungkin anda masih rasa bersalah untuk mengejutkan si kecil yang sedang lena, namun berikut adalah sebabnya:

 Perut bayi cepat kosong

Fakta mengatakan bayi akan mencerna susu ibu dengan cepat dan mudah,
 malahan lebih cepat berbanding pencernaan susu formula.

Proses pencernaan yang cepat, ditambah dengan saiz perut bayi yang kecil – saiz perut bayi hanya lebih besar sedikit daripada bola ping-pong pada usia 2 minggu – maka keperluan fisiologinya perlu dipenuhi setiap 2-3 jam.

Manakala bayi yang diberikan susu formula
, waktu penyusuan pula adalah lebih kurang antara 3-4 jam pada bulan pertama.

Ini kerana susu formula memerlukan waktu lebih lama untuk dicerna.

 Perlu tambahkan berat badan

Tidak mendapat makanan yang mencukupi boleh memperlahankan
proses pertambahan berat bayi
.

Bayi baru lahir biasanya hilang antara 5-10% berat selepas kelahiran, bergantung kepada kaedah bersalin.

Mereka memerlukan tempoh beberapa minggu pertama untuk mendapatkan kembali kehilangan berat tersebut.

Tidak mendapat makanan yang mencukupi juga cenderung menyebabkan masalah komplikasi berkaitan jaundis (demam kuning)
 dan tekanan darah rendah.

 Bekalan susu

Jika anda menyusu badan, penyusuan yang kerap dapat
membantu menambah dan mengekalkan tahap bekalan susu badan
.

Sekiranya anda kurang menyusukan bayi, ia boleh mengurangkan penghasilan dan pengeluaran susu.

 Tanda kelaparan

Bayi biasanya akan mengeluarkan isyarat kelaparan seperti memegang bibir atau menghisap jari.

Namun, apabila mereka benar-benar lapar, tangisanlah isyarat paling nyata.

Dan, jika ia berlaku anda mengalami sedikit kesukaran untuk menenangkan bayi yang menangis.

Jadi perhatikan sebarang signal tanda lapar yang mungkin diberikan si manja
bagi memudahkan proses penyusuan.

Tetapi bagaimana untuk bangunkan si manja yang sedang tidur tanpa membuatkan mereka terkejut dan menangis?

Cara bangunkan bayi untuk menyusu

Untuk bangunkan si manja yang sedang lena bukanlah 1 perkara mudah.

Berikut dikongsikan 7 cara bangunkan bayi untuk menyusu yang boleh ibu cuba:

 Sentuh si manja

Bangunkan si kecil dengan
sentuhan lembut. Caranya adalah dengan menyentuh tapak kakinya. Anda juga boleh berikan sentuhan lembut pada tangan, kaki dan belakang badannya
.

 Bercakap dengan bayi

Cuba untuk ‘berbual’ dengan si manja yang sedang tidur. Mendengar suara anda mungkin cukup untuk membuatkan mereka terjaga.

 Alihkan selimut

Jika bayi kelihatan selesa dengan selimut yang membaluti tubuhnya, cuba alihkan selimut tersebut.

Tetapi ingat, bayi boleh kehilangan suhu badan dengan cepat, jadi jangan biarkan bayi terdedah kepada cuaca sejuk untuk tempoh yang lama.

Cara bangunkan bayi untuk menyusu: Tukar lampin

Pergerakan yang berlaku di sekitarnya dan perasaan apabila lampin ditukar cukup bagi bangunkan bayi untuk menyusu.

Pastikan anda sudah bersedia untuk proses penyusuan badan selepas itu
.

Cara bangunkan bayi untuk menyusu – Gunakan kain basah

Aik, masih tidak bangun lagi? Mungkin anda boleh cuba lapkan kain basah (suam) pada muka si kecil.

 Sendawakan bayi

Tepuk dan gosokkan perlahan-lahan bahagian belakang bayi untuk membuatkan dia terjaga.

Sendawa juga dapat menyingkirkan udara yang terperangkap dalam perut si kecil
dan boleh menyebabkan mereka berasa tidak selesa.

 Dekatkan bayi kepada payudara

Seandainya tip di atas masih tidak berjaya, cuba kaedah ini sebagai cara bangunkan bayi untuk menyusu.

Rooting reflex
 (refleks menghisap) yang ada dalam bayi akan membuatkannya tetap menyusu walaupun sedang tidur.

Anda juga boleh menitiskan beberapa titisan susu pada mulut si manja. Bau dan rasa susu mungkin akan membantu mereka menyusu.

Waktu penyusuan penting

Walaupun anda berasa kasihan perlu bangunkan bayi untuk menyusu, tetapi ia adalah 1 proses penting dalam tumbesaran si manja.

Jadi walau senyenyak mana bayi anda sedang lena, bangunkan dia untuk penyusuan. Sebaiknya ikutilah waktu penyusuan disarankan demi perkembangan bayi yang sihat.


Penggunaan Tetikus Menyebabkan Sakit Bahu? Cuba Helah Ini!

Pengguna komputer biasa biasanya melakukan 50,000 hingga 200,000 ketukan kekunci (
keystrokes
) setiap hari. Walaupun duduk kurang memerlukan pergerakan berotot daripada berdiri atau berjalan, penggunaan komputer secara berlebihan boleh menyebabkan keletihan fizikal dan kesan buruk pada peredaran darah ke otot, tendon, tulang dan ligamen. Inilah sebabnya mengapa tubuh anda mungkin mengalami kecederaan pada leher, bahu, lengan, pergelangan tangan atau ketegangan mata.

Sudah tiba masanya untuk anda mengurangkan risiko kecederaan  dengan mengikuti beberapa cadangan mudah.

Ambil masa rehat yang kerap

Badan anda tidak dicipta untuk duduk lama, jadi ambil masa 2 minit selepas 30 minit adalah tip yang membantu. Semasa rehat, anda perlu cuba:

Tarik nafas ke dalam abdomen

Rehatkan tangan di pangkuan

Berdiri dan condong ke kiri dan kanan, bertahan seketika dan ulanginya semula untuk sisi lain.

Secara perlahan, gerakkan bahu anda ke telinga anda dan kekalkannya seketika.

Rehatkan mata anda dengan memberi tumpuan kepada objek jauh (iaitu, anda boleh melihat keluar tetingkap selama beberapa minit).

Selaraskan kerusi anda

Pakar mencadangkan anda untuk memilih kerusi yang stabil dan boleh diselaraskan. Untuk menggunakan komputer dalam keadaan yang selamat, anda boleh:

Ubah ketinggian kerusi untuk rehat dengan

Laraskan ketinggian kerusi anda untuk rehatkan kaki anda dengan selesa di atas lantai atau tapak kaki.

Luruskan paha anda secara mendatar dengan lantai.

Sesuaikan sandaran supaya ia menyokong lengkung belakang anda.

Susun semula monitor anda

Susun letak yang sesuai dapat membantu
mengurangkan keletihan bahu, sakit leher dan ketegangan mata. Anda harus:

Letakkan monitor anda secara berasingan dari papan kekunci anda, secara langsung di hadapan anda dan pada jarak lengan supaya anda tidak perlu memusingkan leher anda semasa menaip.

Pastikan bahagian atas skrin tontonan adalah paras mata atau sedikit lebih rendah apabila anda duduk menegak. Ini boleh membantu anda mendongak terlalu lama.

Susun semula ruang kerja anda

Duduk di meja laras yang mana ia direka untuk digunakan dengan komputer boleh memudahkan anda menyesuaikan ketinggian permukaan kerja. Anda perlu menetapkan ruang kerja pada ketinggian siku anda. Ini kerana jika meja anda terlalu tinggi atau rendah, anda perlu berdepan dengan sakit lengan dan bahu.

Tukar tangan anda

Melakukan sesuatu dengan tangan tertentu untuk masa yang lama dianggap meningkatkan tekanan pada otot dan tulang. Oleh itu, apabila bekerja dengan komputer, anda perlu cuba mengalihkan tangan dengan menggerakkan tetikus anda ke sisi lain papan kekunci. Secara terperinci, anda boleh menggunakan 30 minit pertama untuk tangan kanan, 30 minit seterusnya untuk tangan kiri, dan terus mengambil giliran. Petua ini sangat berguna untuk mengurangkan dan juga mengelakkan sakit bahu pada satu sisi.

Apabila ia melibatkan pengguna komputer, kecederaan yang berlebihan tidak dapat dielakkan. Tetapi anda boleh mengurangkan dan mencegah simptom dengan mengikuti 5 helah mudah ini.


Minggu 10

Perkembangan bayi

Dalam minggu ini, bayi anda bersaiz seperti buah zaitun yang seberat 7 gram dan kira-kira 2.54 cm dari kepala ke kaki. Pada minggu ke-10, semua organ-organ bayi telah terbentuk tetapi masih memerlukan masa untuk matang sebelum kelahiran.

Tulang dan tulang rawan pada kaki bayi anda sedang terbentuk untuk perkembangan lutut dan buku lali. Pada masa yang sama juga, tangan akan terbentuk dan menjadi kuat. Tulang semakin kuat, dan gigi sedang terbentuk di bawah gusi tetapi tidak akan memecahkan gusi sehinggalah usia bayi sekurang-kurangnya 6 bulan. Sistem lain juga sibuk berkembang seperti sistem penghadaman menghasilkan jus pencernaan manakala buah pinggang mengeluarkan air kencing yang akan dikeluarkan dengan air kencing anda. Jika bayi anda lelaki lelaki, testisnya akan mula menghasilkan hormon lelaki yang dikenali sebagai testosteron.

Perubahan hidup & tubuh badan

Bagaimanakah perubahan badan saya?

Sebelum kehamilan anda, rahim anda kira-kira saiz pir kecil. Minggu ini, ia telah berkembang menjadi sebesar limau gedang. Perut anda akan mula menonjol ke luar, juga dikenali sebagai benjolan bayi
‘baby bump
’. Anda mungkin mahu mempertimbangkan pemakaian pakaian ibu mengandung sekarang. Walaupun pakaian materniti mungkin tidak diperlukan, anda mungkin akan berasa tidak selesa dan ketat di bahagian dada. Sebab perut anda lebih besar mungkin disebabkan oleh berat badan yang bertambah sedikit dan kembung perut. Jika anda keliru antara memakai pakaian biasa atau pakaian ibu mengandung, seluar dan skirt dengan bahan elastik (atau pinggang rendah di bawah perut) merupakan cara yang baik untuk memulakannya.

Apakah yang perlu saya beri perhatian?

Anda mungkin bimbang tentang pertambahan berat badan sewaktu kehamilan. Pertambahan berat badan sewaktu kehamilan adalah perkara semula jadi yang tidak dapat dielakkan. Penting untuk anda mengetahui berapa pertambahan berat badan yang sesuai. Secara umum, anda mungkin bertambah sebanyak 11 kg hingga 16 kg. Ini adalah untuk wanita yang mempunyai Indeks Jisim Badan (BMI) yang normal, yang merupakan ukuran lemak badan berdasarkan berat badan dan ketinggian anda. Jika anda dianggap kurang berat badan, anda boleh bertambah berat badan lebih-lebih lagi sewaktu kehamilan. Jika anda mempunyai berat badan berlebihan, anda perlu mengehadkan pertambahan berat badan anda untuk mengelakkan sebarang komplikasi kesihatan.

Dari manakah datangnya semua berat ini? Anda mungkin terfikir daripada perut anda semata-mata, tetapi ianya tidak benar. Berat badan tersebut terbahagi kepada bahagian-bahagian badan anda untuk menyokong badan anda dan untuk memupuk bayi yang sihat. Sebagai contoh, jika anda mendapat kira-kira 15 kg semasa kehamilan, pecahan pengagihan berat badan anda akan menjadi seperti di bawah:

Bayi: 3.75 kg

Plasenta: 0.75 kg

Cecair Amnion: 1 kg

Pembesaran rahim: 1 kg

Tisu payudara: 1 kg

Jumlah darah ibu: 2 kg

Cecair dalam tisu ibu: 2 kg

Lemak ibu: 3.5 kg

Cuba untuk tidak tertekan dengan kenaikan berat badan anda. Selagi anda mengamalkan diet yang sihat dengan makan banyak buah-buahan dan sayur-sayuran, bayi anda akan menyerap semua nutrien yang penting untuk perkembangannya.

Pertemuan dengan doktor

Apa yang harus saya maklumkan pada doktor?

Adakah anda berasa lebih letih? Ini adalah perkara biasa semasa trimester pertama. Anda perlu memberitahu doktor anda apabila keletihan menjejaskan kerja atau aktiviti harian. Terdapat banyak sebab yang boleh menyebabkan anda berasa lebih letih. Sebab utama kerana badan anda bekerja lebih untuk menyokong bayi yang semakin membesar. Hormon kehamilan menyebabkan darah bertambah dan bentuk badan anda berubah. Memang wajar untuk anda berasa penat. Maklumkan doktor anda perasaan anda dan bagaimana anda tidur. Doktor boleh membantu anda mencari cara untuk menguruskan keletihan.

Apakah ujian yang perlu saya tahu?

Bergantung kepada keperluan khusus anda, doktor mungkin melaksanakan ujian berikut:

Mengukur berat badan dan tekanan darah anda;

Ujian air kencing untuk tahap gula dan protein;

Mengukur kadar jantung janin;

Mengukur saiz rahim dengan cara merasa bahagian luar abdomen dan membandingkannya dengan minggu kehamilan

Ketinggian bahagian atas rahim;

Meneliti bengkak tangan dan kaki, periksa vena varikos pada kaki.

Jika anda mempunyai sebarang persoalan mengenai keputusan ujian anda, anda perlu berbincang dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Anda mungkin tertanya-tanya sama ada selamat atau tidak untuk melakukan hubungan kelamin dalam tempoh ini. Bagi kehamilan normal, hubungan kelamin adalah selamat. Jika anda mempunyai tenaga dan keinginan, anda tidak perlu teragak-agak untuk melakukan hubungan kelamin dengan pasangan anda. Keletihan dan loya boleh menurunkan libido, tetapi bagi sesetengah wanita peningkatan aliran darah ke kawasan kelamin dan payudara boleh mempunyai kesan yang sebaliknya.

Adalah penting untuk memeriksa dengan doktor anda untuk memastikan hubungan kelamin adalah selamat. Berikut adalah beberapa sebab mengapa doktor anda mungkin menasihatkan anda untuk mengelakkan hubungan kelamin pada masa ini:

Anda berisiko mengalami kelahiran pramatang;

Anda mempunyai pendarahan faraj yang tidak dapat dijelaskan;

Anda kebocoran cecair amnion;

Anda mengalami kelahiran pramasa atau kelahiran pramatang pada masa lalu;

Kehamilan kembar;

Pembukaan serviks pramatang (Pangkal rahim tidak kompeten);

Plasenta anda meliputi pembukaan serviks sama ada sebahagiannya atau sepenuhnya (plasenta previa).

Jika anda tidak mempunyai mana-mana faktor risiko di atas, anda mungkin selamat untuk melakukan hubungan kelamin.

Jom kita bertemu minggu depan! Kita akan melihat perkembangan anda dan bayi anda.

Hello Health Group
 tidak menawarkan sebarang nasihat, diagnosis atau rawatan perubatan.

Gambaran Janin Minggu ke-10


5 Mitos Ibu Bapa TIDAK Boleh Percaya Ketika Merawat Luka Anak!

Anak anda mengalami luka lagi akibat
terjatuh ketika berbasikal di luar rumah
? Nanti, jangan merawatnya terlebih dahulu! Ini kerana terdapat banyak
mitos mengenai cara merawat luka anak yang ibu bapa tidak boleh percay
a! Jom sama-sama kita ikuti artikel ini untuk tahu dengan lebih lanjut.

Kanak-kanak & kecederaan

Kanak-kanak yang aktif melakukan pelbagai aktiviti
 mungkin akan lebih tinggi kadar dan risiko mengalami kecederaan. Jenis kecederaan yang paling kerap dialami tentu sekali adalah luka pada bahagian badan mereka.

Untuk pengetahuan anda, luka adalah hirisan yang terjadi pada bahagian kulit tubuh badan dan biasanya disebabkan oleh objek tajam seperti pisau atau kaca. Jika tidak serius, ia boleh dirawat sendiri di rumah.

Pun begitu, terdapat beberapa mitos yang segelintir ibu bapa percaya setiap kali cuba merawat luka anak. Apakah mitos yang diperkatakan itu dan sejauh manakah kebenarannya?

Mitos cara merawat luka anak yang ibu bapa perlu waspada

#1. Luka akan cepat sembuh jika didedahkan pada udara

Mitos ini adalah yang paling terkenal dalam kalangan masyarakat kita. Kebanyakan ibu bapa mempercayai bahawa jika anak anda mengalami luka kecil pada tubuh badan, ia tidak perlu ditampal dengan pembalut luka sebaliknya biarkan ia terdedah dengan udara.

Ya, ia akan membuat luka itu menjadi kering dengan lebih cepat namun juga akan melambatkan proses penyembuhan dan menyebabkan kulit berkeruping.

Apa yang anda perlu lakukan sebenarnya adalah
 mencuci luka yang berlaku pada anak anda bagi memastikannya bersih
, bebas kuman dan dilindungi.

Oleh itu, penggunaan pembalut luka adalah diperlukan untuk melindungi luka daripada kuman selain memastikan kawasan tersebut kekal lembap bagi menggalakkan penyembuhan yang lebih baik dan cepat.

#2. Pembalut luka perlu ditanggalkan dengan cepat

Ada ibu bapa yang percaya apabila hendak
menanggalkan pembalut luka
, ia perlu dilakukan dengan cepat atau luka tersebut boleh terkoyak kembali. Ini sama sekali tidak benar dan kepercayaan ini perlu dibetulkan segera.

Apa yang anda perlu lakukan sebenarnya adalah menanggalkan pembalut luka dengan perlahan-lahan serta mengikut arah pertumbuhan rambut pada bahagian tubuh badan yang mengalami luka.

Jika ia sukar untuk ditanggalkan, tuangkan sedikit minyak bayi dan ulang sehingga membuahkan hasil.

#3. Nanah adalah petanda luka mengalami infeksi

Setiap kali luka pada badan anak keluar nanah, ibu bapa sudah pasti akan menjadi panik kerana menganggap ia adalah
petanda jangkitan kuman
.

Sebenarnya, anda tidak perlu risau kerana ia adalah sebahagian daripada proses penyembuhan yang normal.
Nanah akan keluar ekoran reaksi tubuh badan untuk membentuk keruping pada bahagian permukaan luka bagi tujuan melindunginya dari sebarang jenis kuman.

Apa yang anda perlu lakukan sebenarnya adalah memastikan nanah tersebut dibersihkan dengan kerap bagi memastikan ia tidak meleleh ke bahagian kulit yang lain.

Namun begitu, jika anda perasan nanah pada luka anak kelihatan semakin banyak, berbau busuk, berwarna hijau, memekat dan melekit, ia mungkin benar menunjukkan tanda jangkitan. Sekiranya ini berlaku, segera bawa anak anda berjumpa doktor.

#4. Kawasan luka perlu kering ketika proses rawatan

Ini juga merupakan mitos yang popular dalam kalangan masyarakat kita. Sebenarnya,
luka tidak sepatutnya berada dalam kondisi yang kering
. Ini kerana tisu luka memerlukan kelembapan sebagaimana bahagian tubuh badan lain, sama seperti sel kulit.

Ada kajian yang menunjukkan bahawa jika luka berada dalam kondisi yang lembap dan terlindung daripada kuman, saluran darah akan lebih cepat terbentuk semula.

Apa yang anda perlu lakukan sebenarnya adalah menutup kawasan luka dengan pembalut luka sekurang-kurangnya sehingga 5 hari. Ini bertujuan mengelakkan luka menjadi kering lalu membentuk keruping. Ini perlu dielakkan kerana keruping ini sebenarnya adalah punca parut yang tidak diingini terbentuk.

#5. Parut kesan dari luka akan jadi gelap jika makan kicap

Terdapat kepercayaan yang menyatakan jika anak anda mempunyai parut kesan dari luka, jangan sesekali memakan atau mengambil kicap. Ini kerana ia akan mengakibatkan
warna parut tersebut akan berubah menjadi gelap
. Adakah ia benar?

Untuk pengetahuan anda, kacang soya mengandungi sejenis asid amino yang dinamakan sebagai tyrosine dan ia boleh menggelapkan warna kulit. Tyrosine akan bertukar menjadi melanin apabila anda terdedah kepada cahaya matahari.

Buat anda yang belum tahu, melanin adalah pigmen gelap yang bertanggungjawab terhadap warna kulit yang gelap. Walau bagaimanapun, di sebalik kewujudan tyrosine dalam kacang soya, ia masih bukan menjadi penyebab luka anda gelap.

Mengapa? Ini kerana kacang soya bukanlah satu-satunya jenis makanan yang mengandungi tyrosine. Terdapat pelbagai lagi jenis makanan lain yang mengandungi tyrosine seperti keju,
daging lembu, daging kambing
, ikan, ayam, kekacang dan bijirin penuh.

Dalam erti kata yang lain, apa yang anda makan setiap hari sebenarnya mengandungi kandungan tyrosine. Namun, tidak pula makanan lain ini akan mengakibatkan parut menjadi gelap!

Bawa anak berjumpa doktor sekiranya berlaku keadaan ini

Dalam pada itu, tidak semua jenis luka ibu bapa boleh rawat sendiri di rumah. Anda perlu segera bawa anak berjumpa doktor jika anak anda mengalami luka seperti berikut:

Terdapat sesuatu tertanam di dalam luka seperti kaca atau batu

Luka masih mengalami pendarahan walaupun selepas 5 minit mengenakan tekanan

Luka berlaku pada bahagian utama seperti kepala atau kemaluan

Jika ini terjadi, rawatan lanjut untuk menutup luka seperti bebatan, balutan atau jahitan perlu dilakukan. Sebaiknya, segera rujuk pakar jika anak mengalami luka bagi mengelakkan sebarang jangkitan yang tidak diingini.

Konklusi

Kesimpulannya, terdapat banyak mitos mengenai cara merawat luka anak yang ibu bapa tidak boleh percaya. Oleh itu, jangan memandai-mandai menjadi ‘doktor’ di rumah. Sebaliknya, bawa anak anda berjumpa yang lebih pakar!

Hello Health Group
 tidak menyediakan nasihat perubatan, diagnosis, atau rawatan.


Inginkan Resipi Donut Gebu Yang Sihat? Buat Ikut Sukatan Cawan, Tanpa Telur!

Sedang mencari resepi donut sukatan cawan untuk dicuba di rumah? Jangan risau, anda berada di tempat yang betul!

Donat yang lembut dan gebu merupakan makanan kegemaran ramai orang. Walau bagaimanapun,
disebabkan rasanya yang manis
, ia bukanlah satu makanan yang sihat.

Selalunya, sebiji donat mempunyai kandungan gula yang sangat tinggi. Manakan tidak, donat selalunya disalut coklat, ditabur gula atau mempunyai inti pelbagai rasa yang sangat manis.

Walaupun ada donat yang dihias dengan buah-buahan, namun makanan ini masih lagi dalam
kategori yang tidak sihat.

Akan tetapi, bolehkah kita jadikan donat sebagai makanan yang berkhasiat? Jawapannya, ya!

Jom ikuti penjelasan kami secara lebih lanjut mengenai donat
serta bahayanya jika diambil secara berlebihan.

Selepas itu, anda bolehlah cuba resipi donat tanpa letak telur yang kami sediakan pada akhir artikel!

Untuk mendapatkan lebih banyak info tentang Pemakanan Sihat, sila dapatkannya
di sini.

Donat: Manisan tinggi kalori, penuh gula!

Siapa yang tidak suka makan donat? Disebabkan rasanya yang manis berlemak, sebiji donat boleh membuatkan sesiapa sahaja jadi terliur.

Walau bagaimanapun, donat yang dijual di kedai roti atau kedai kopi bukanlah pilihan makanan yang terbaik, terutamanya
untuk mereka yang sedang berdiet.

Sebiji donat mengandungi antara 230 hingga 400 kalori,
bergantung kepada jumlah gula
 dan inti donat tersebut. Banyak bukan!

Untuk membakar semua kalori ini, anda perlu melakukan senaman berintensiti sederhana selama 30 hingga 50 minit. Sanggupkah anda bersenam selama ini hanya untuk
membakar semua kalori
 dalam sebiji donat?

Boleh meningkatkan risiko sakit jantung

Makan sebiji donat mungkin tidak akan membawa sebarang mudarat. Namun, jarang sekali kita makan HANYA sebiji donat. Selalunya, kita akan makan 2-3 biji. Betul tak?

Kandungan gula dalam donat yang sangat tinggi boleh
menyebabkan masalah berat badan berlebihan dan obesiti.

Malah, peningkatan gula dalam darah boleh
meningkatkan risiko diabetes
, penyakit jantung, rintangan insulin dan juga masalah metabolisme!

Menurut sebuah artikel yang dimuatkan di dalam jurnal
Progress in Cardiovascular Diseases
, diet tinggi gula boleh
meningkatkan tekanan darah
 dan tahap gula dalam darah.

Dalam masa yang sama, ia akan menyebabkan inflamasi dan meningkatkan kandungan lemak dalam badan.

Lama-kelamaan, diet tinggi gula akan menyebabkan masalah rintangan insulin
dan kolesterol tinggi.
 Ini semua merupakan faktor utama penyakit jantung.

Malah, mereka yang makan terlalu banyak gula mempunyai risiko 3 kali ganda untuk
menghidap penyakit jantung!

Jadi, sebelum anda makan donat-donat yang manis itu, fikir dahulu, beebaloikah untuk mengambilnya sebagai pemanis mulut.

Masih teringin makan donat? Cubalah resepi donut sukatan cawan ini

Tidak salah jika kita ingin makan donat sekali-sekala. Malah, sama seperti kek, coklat dan minuman manis yang lain, makan donat boleh membuatkan kita rasa gembira dan kurang stres.

Cara yang terbaik untuk memastikan donat yang dimakan sihat dan tidak memudaratkan adalah dengan memasaknya sendiri di rumah.

Jadi, kami telah siapkan satu resepi donut sukatan cawan yang sihat untuk pembaca:

Donat coklat mudah, tanpa telur, kurang minyak!

Jika anda ingin donat yang mudah dan sihat, cubalah resepi ini.

Resepi donut sukatan cawan ini tidak menggunakan telur. Malah, donut ini juga tidak digoreng tetapi dibakar menggunakan ketuhar.

Jadi ia kurang minyak dan tidak mempunyai banyak kalori. Resepi donut sukatan cawan ini juga hanya mempunyai 125 kalori sahaja, sesuai untuk
mereka yang sedang berdiet!

Bahan-bahan:

2 ½ cawan tepung naik sendiri.

½ cawan sirap mapel.

¼ cawan minyak kelapa.

1 cawan susu (susu berasaskan tumbuhan adalah yang terbaik).

1 cawan coklat masakan (cair).

Cara penyediaan:

Panaskan
oven
 pada 180C. Sapukan minyak pada dulang donat dan tunggu ketuhar panas.

Dalam sebuah mangkuk, ayakkan tepung. Kemudian, letakkan bahan-bahan lain dan campur sehingga terbentuk satu doh.

Gunakan sudu dan masukkan campuran doh tersebut ke dalam dulang. Basahkan tangan dan bentukkan donat. Jangan isikan doh sehingga penuh.

Bakar selama 12-17 minit.

Keluarkan donat dari ketuhar dan biar sejuk selama 10 minit. Selepas sejuk, cicah ke dalam coklat masakan.

Tip semasa memasak:

Jangan bakar donat terlalu lama. Jika tidak, ia akan mengeras. Jadi, periksa donat anda selepas 12 minit. Gunakan pencungkil gigi untuk periksa sama ada donat betul-betul masak.

Pastikan anda ayak tepung untuk elak adunan menjadi berketul.

Adunan resepi donut sukatan cawan ini sedikit tebal, jadi pastikan tangan anda betul-betul lembap sebelum uli!

Jangan isikan dulang donat sehingga penuh. Jika tidak, ia akan menjadi terlalu kembang dan mungkin akan bersambung dengan donat lain.

Baca juga:

Anak Nak Makan Kek Tapi Ada Alahan? Nah, Cuba Resepi Kek Hari Jadi Bebas Gluten!

5 Resepi Jus Buah-buahan Campuran Yang Pasti Sedap Dan Berkhasiat!

Kesimpulan

Siapa kata donat tidak sihat? Jika anda menyediakannya dengan cara yang betul serta menggunakan bahan-bahan yang
berkualiti dan berkhasiat
, donat yang dihasilkan akan mempunyai
kalori yang lebih rendah.

Tidak salah jika anda ingin makan donat sekali-sekala. Tetapi, lebih baik makan secara sederhana.

Namun, jika anda sangat sukakan donat dan ingin mengambilnya dengan lebih kerap, cubalah resepi donut sukatan cawan kami. Lebih sihat dan kurang minyak!


Nak Wajah Awet Muda, Amalkan Makan Buah Goji! Jangan Terlepas 5 Khasiat Ini

Merupakan salah satu ahli keluarga buah beri selain
beri biru, beri hitam, ceri, mulberi, raspberi, strawberi dan lain-lain
, mungkin ramai yang masih belum tahu khasiat buah goji bukan?

Sebenarnya, beri yang satu ini kurang popular dulu namun sudah makin terkenal kini disebabkan manfaatnya terhadap kesihatan serta kecantikan. Teruskan baca artikel ini lebih lanjut!

Untuk mendapatkan lebih banyak informasi tentang Pemakanan Sihat, sila dapatkannya
di sini
.

Apa itu buah goji?

Meskipun ia kurang popular dalam kalangan masyarakat kita, namun buah beri ini telah lama digunakan sebagai makanan serta ubatan tradisional kaum Tiongkok dari China ribuan tahun dahulu.

Biasa dimakan dengan begitu sahaja, anda juga boleh ambil ia dengan cara
diekstrak menjadi jus atau teh herba
 atau dikeringkan sebagai kismis. Selain buahnya, sarinya juga boleh diambil.

Tidak hanya punya rasa yang sangat manis
, ia juga kaya dengan banyak nutrisi seperti selenium, kalium, zat besi, zat tembaga serta variasi jenis vitamin termasuk A, B, C dan lain-lain lagi.

Ternyata, buah beri ini juga
memiliki sifat antioksidan yang amat kuat
 ekoran kandungan sebatian bernama
Lycium barbarum polysaccharides
– dipercayai mampu untuk mengurangkan kerosakan sel akibat radikal bebas lantas menyihatkan tubuh badan.

Persoalannya, apa pula khasiat buah beri ini spesifik pada kita semua? Teruskan baca penerangan di bawah!

Apa khasiat buah goji?

Disebabkan kandungan nutrisi dan antioksidan yang tinggi, maka tidak hairan jika kami kata buah ini punya banyak manfaat pada tubuh badan. Berikut adalah antara kelebihan buah beri ini:

#1. Membantu meningkatkan sistem imun

Pertama, kebaikan buah ini ialah ia dapat
membantu meningkatkan sistem imun tubuh badan
, terima kasih kepada kemampuannya untuk menambahkan jumlah limfosit – sel darah putih.

Kajian terhadap 60 individu dewasa mendapati bahawa pengambilan 100 ml jus beri goji setiap hari selama sebulan ternyata akan dapat meningkatkan kekebalan tubuh badan secara total.

Maka, segala bakteria atau virus yang memasuki tubuh badan dapat dilawan dengan lebih mudah.

#2. Membantu menyeimbangkan kadar glukosa

Sesuai untuk masyarakat kita yang kebanyakannya menghidap penyakit kencing manis, ia mampu mengurangkan rintang insulin, meningkatkan toleransi gula sekali gus menyeimbangkan kadar glukosa.

Kelebihan di atas dipercayai adalah disebabkan kandungan antioksidan yang tinggi pada buah beri ini serta kemampuan untuk memperbaiki proses penyerapan glukosa ke dalam sel penting.

Jangan hanya kerana rasa yang sangat manis itu
buat pesakit penyakit diabetes takut
 akan buah beri ini.

Khasiat buah goji #3. Cegah kanser

Siapa sangka buah yang kecil ini
dapat membantu melawan kondisi bahaya
 itu? Ini mungkin gara-gara kandungan antioksidan tinggi sekali gus mencegah pertumbuhan awal sel kanser.

Penelitian menunjukkan bahawa pengambilan beri goji mampu meningkatkan kadar antioksidan di samping menurunkan kadar sitokin di dalam tubuh badan. Kesannya, ada kemungkinan kondisi kanser itu
akan dapat dicegah daripada peringkat awal lagi
.

#4. Membantu menurunkan berat badan

Tidak hanya itu, kebaikan buah ini yang juga bagus adalah ia akan dapat
membantu menurunkan berat badan anda
. Ini adalah ekoran kandungan serat yang sangat tinggi di dalam beri goji.

Selain tinggi serat, ia juga mempunyai kadar indeks glisemik yang agak rendah dan melambatkan pemprosesan gula ke dalam darah. Akibatnya, individu akan kenyang lebih cepat dan lama.

Manfaat lain ia turut mampu merancakkan metabolisme dan akan membakar lebih banyak kalori.

Baca lagi artikel berkaitan:

Berat Makin Bertambah? Amalkan 14 Jenis Buah Ini, Confirm Kurus!

AWAS, Jangan Ambil Berlebihan 5 Jenis Buah-Buahan Ini, Boleh Buat Berat NAIK!

Khasiat buah goji #5. Awet muda

Terakhir dan paling penting, jangan tidak tahu jika ia juga mampu buat individu lebih awet muda! Tidak hairanlah jika banyak juga
 produk kosmetik yang menggunakan ramuan buah ini
.

Kandungan antioksidan di dalam buah goji (
zeaxanthin
) dapat mencegah kerosakan sel kolagen di kulit akibat radikal bebas sekali gus membantu menunda proses penuaan. Bukan hanya pada kulit, ia juga bagus untuk
melindungi kesihatan organ mata anda
.

Merupakan buah beri yang paling sihat?

Dalam banyak buah beri, anda mungkin boleh setuju bahawa ia adalah antara yang paling sihat.

Apa yang lebih menarik adalah masih tiada kajian yang kata ia akan membawa kesan sampingan. Jadi, apa lagi yang anda tunggu? Mungkin goji adalah
pilihan pemanis atau pembuka hidangan yang tepat
!


Nak Beri Bayi Puting Kosong? Parents, Ini Pro & Kontra Yang Perlu Anda Pertimbangkan Dahulu!

Tengah berkira-kira untuk menggunakan puting
baby
 atau tidak? Berikut adalah antara perkara yang perlu anda pertimbangkan sebelum memberikan bayi menghisap puting.

Untuk mendapatkan lebih banyak info tentang Keibubapaan, sila dapatkannya
di sini.

Apa itu puting kosong?

Puting kosong adalah puting
baby
 yang digunakan sebagai alat penenang yang diperkenalkan oleh Joaquin Martinez bagi menangani masalah wanita tidak dapat tidur kerana
bayi meragam
.

Alat penenang dianggap sebagai alat selamat yang diberikan kepada bayi untuk dihisap, bentuknya seperti gegelang gigit bagi gigi yang sedang tumbuh atau kelentong bulat di hujung.

 Tetapi kini,
pacifier
diperbuat dari silikon atau getah yang standard, dengan pengadang mulut yang diperbuat dari plastik atau silikon bersama pemegangnya.

Puting lateks adalah lebih lembut dan fleksibel dari silikon, tetapi ianya tak tahan lama.
P
acifier
 moden adalah selamat untuk digunakan, senang untuk disteril dan pengadang mulut puting
mencegah bayi daripada tercekik
 atau menelan puting itu.

Adakah baik jika puting
baby
 diberikan?

Ramai ibu bapa
mendapati bayi mereka akan lebih tenang jika diberikan pacifier
. Ini kerana, kebanyakan bayi rasa gembira apabila dapat menghisapnya tidak kiralah puting ibunya ataupun puting tiruan.

Bagi penggunaan harian, ibu bapa akan menawarkan puting yang banyak dijual di pasaran. Apabila dapat bayi menghisap puting, anda akan lihat tumpuan bayi teralih dan bayi juga mudah untuk terlena selepas letih menghisapnya.

Selain itu, aktiviti menghisap puting semasa tidur siang dan malam juga dikatakan boleh membantu mengurangkan
risiko sindrom kematian bayi mengejut (SIDS)
.

Walau bagaimanapun, bagi
 bayi yang menyusu badan, ibu bapa adalah disarankan untuk menawarkan pacifier selepas usia bayi 3 hingga 4 minggu
.

Kesan negatif jika perkenalkan puting
baby

Pemberian puting ada juga kontranya. Ketahui dahulu antara kesannya kepada anak anda:

Pengenalan awal puting kepada si manja yang masih kecil boleh
mengganggu rutin penyusuannya
. Terdapat kajian yang menunjukkan bahawa penggunaan
pacifier
 boleh mengurangkan kekerapan sesi penyusuan bayi.

Malahan, sesetengah bayi akan berhenti menyusu selepas beberapa bulan diperkenalkan kepada puting. Namun, kajian yang dilakukan kepada
bayi yang sihat, dan cukup bulan mendapati tiada impak pada penyusuan bayi
.

Bayi yang mendapat
pacifier
 juga akan terlalu bergantung kepada puting dan akan menangis jika tidak mendapatnya, tidak kiralah jika hendak tidur,
semasa tidur
 atau selepas bangun tidur.

Infeksi telinga meningkat. Terdapat hubung kait yang membuktikan mengenai penggunaan
pacifier
 untuk jangka masa panjang dan infeksi telinga tengah.

Dipercayai  menghisap puting menambah kemungkinan infeksi berpindah dari mulut ke tiub Eustachia (saluran berisi udara yang menyambungkan telinga tengah dengan bahagian belakang tekak).

 Jika memberikannya kepada bayi, pastikan anda mengehadkan penggunaannya
untuk tidur
 sahaja, bagi mengelak masalah seperti ini.

Penggunaan puting untuk jangka masa yang panjang cenderung menyebabkan
masalah gigi.

Ramai doktor gigi tidak menggalakkan penggunaannya atau menghisap jari sebab kedua-duanya boleh menyebabkan
beberapa masalah apabila gigi
 tumbuh dan keluar.

 Ini terutamanya jika bayi masih menggunakan puting
baby
 sebagai penenang semasa gigi kekal mereka sedang menembus keluar.

Masalah pertuturan
. Penggunaan
pacifier
 tidak membolehkan bayi membebel atau
babbling
, iaitu satu langkah penting untuk bayi anda belajar bertutur dan berkomunikasi.

Memberikan puting kepada bayi

Terdapat segelintir ibu bapa yang memberikan puting
baby
 untuk menenangkan bayi mereka, dan terdapat juga ibu bapa yang tidak gemar menggunakannya.

Wujud juga ibu bapa yang berpendapat untuk tidak menggunakannya pada ketika bayi masih belum dilahirkan dan akhirnya bertukar fikiran apabila
sukar untuk membuat bayi yang menangis untuk bertenang
.

Baca juga:

Jika anda ingin memberikan bayi anda puting, berikut adalah beberapa perkara yang harus anda pertimbangkan, antaranya:

Tunggu dulu sampai bayi biasa dengan rutin penyusuan.

Jangan terlalu kerap bagi bayi
pacifier
. Tawarkannya hanya selepas atau di antara waktu makan. Cuba hadkan pemberiannya untuk masa-masa utama sahaja, seperti semasa serangan kolik atau hanya untuk menenangkan. Ini sekali gus dapat mengurangkan risiko
infeksi telinga
 tengah dan masalah lain.

Pilih
pacifier
 jenis silikon, bebas BPA (bisphenol-A) dan selamat untuk bayi.

Pastikan puting bersih sebelum diberikan kepada si manja –
 sterilkan sama seperti puting botol.

Jangan bagi anak-anak berkongsi
pacifier
.

Tawarkan bayi puting mengikut saiz yang sesuai dengan usianya.

Jangan letakkan sebarang benda manis pada
pacifier
kerana akan
merosakkan gigi si manja
.

Ganti puting kosong bayi secara kerap – sama seperti puting botol, periksa jika ada retak, pecah atau lubang, yang boleh menakung kuman, dan gantikan dengan puting baru segera.

Sebaiknya “ceraikan” anak anda dari putingnya sebelum
usia satu tahun
. Ini kerana ia lebih senang untuk dilakukan pada masa ini daripada ketika bayi anda sudah menginjak usia 2 hingga 3 tahun. Dan sebaik-baiknya sebelum gigi kekal keluar, selalunya pada usia enam tahun.

Tip memberhentikan pemberian puting
baby

Sekiranya anda berdepan masalah untuk hentikan tabiat ini dan anak gemar menghisap puting
baby
 setiap masa, berikut adalah langkah-langkah yang boleh membantu:

Kurangkan masa anak anda dibenarkan menggunakannya secara perlahan-lahan. Jangan terus hentikan pemberian puting, kerana ini mungkin boleh menyebabkannya lebih sukar untuk ditenangkan.

Beri ganjaran dalam bentuk aktiviti-aktiviti yang menyeronokkan, stiker atau carta bintang – jangan berikan gula-gula untuk menggantikannya.

Tunjukkan kepadanya budak perempuan dan lelaki yang lebih tua, yang tidak menggunakan puting –
kanak-kanak prasekolah
 suka dianggap lebih tua.

Bertegas dalam mengehadkan masa penggunaannya kepada masa-masa utama sahaja dalam masa sehari, seperti waktu tidur atau ketika
dia tidak sihat.


6 Sebab Anda Perlu Kurangkan Minum Air Berkarbonat

Minuman air berkarbonat atau juga sering dikenali sebagai air gas adalah sangat popular dalam kalangan masyarakat, baik kanak-kanak mahupun orang dewasa. Warna dan rupa yang menarik serta rasa yang enak lagi menyegarkan tentu membuatkan ramai membeli air ini untuk dijadikan penghilang dahaga di bawah sinar matahari yang panas.

Walau bagaimanapun, ia sebenarnya bukanlah satu pilihan yang sihat jika dibandingkan dengan minuman lain. Mengapa? Ikuti sebab berikut mengapa anda perlu kurangkan minum air berkarbonat.

1. Tinggi kalori tanpa nutrisi

Sebotol air gas 600 ml mengandungi 17 sudu teh gula dan 240 kalori. Apa yang lebih menyedihkan adalah ia tidak mengandungi nilai gizi untuk badan. Untuk membakar sebanyak 240 kalori itu, anda perlu berjalan selama satu jam.

2. Air berkarbonat meningkatkan risiko obesiti

Setiap penambahan gula dan kalori akan menambahkan berat badan tidak dibakar dan digunakan. Kanak-kanak dan remaja khususnya sangat gemar mengambil air gas. Mereka lebih berisiko untuk mengalami
obesiti
. Menurut Tinjauan Kebangsaan Kesihatan dan Morbiditi (NHMS) 2017, 1 daripada 3 remaja sekolah menengah di Malaysia mengambil air berkarbonat sekurang-kurangnya sekali sehari.

3. Risiko kencing manis meningkat

Di Malaysia, terdapat kes di mana seorang remaja berusia 13 tahun menghidap kencing manis. Pada usia yang sangat muda ini, beliau terpaksa meninggalkan banyak perkara disebabkan keterbatasan yang dialami akibat keadaan kesihatannya. Air gas yang diambilnya setiap hari sejak kecil telah meletakkannya pada risiko yang tinggi.

4. Menambah risiko penyakit jantung

Kajian yang dijalankan di Amerika mendapati hubungan yang rapat antara air berkarbonat dan
penyakit jantung
. Menurut kajian tersebut, mengambil 3 tin air gas sehari meningkatkan risiko penyakit jantung sehingga 3 kali ganda.

5. Kanak-kanak menjadi lebih agresif

Air gas berpotensi membuatkan kanak-kanak menjadi terlebih aktif dan juga berkemungkinan lebih agresif berbanding kanak-kanak lain. Mereka juga mempunyai kecenderungan untuk menggunakan objek-objek bahaya.

6. Tidak sihat untuk gigi anda

Minuman ini mempunyai pH yang rendah sehingga 2.5. Ini menjadikan ia minuman berasid dan boleh merosakkan lapisan enamel pada gigi.

Menjalani kehidupan sihat bukan bermakna anda tidak boleh menikmati makanan dan minuman yang enak. Masih banyak alternatif kepada air berkarbonat di pasaran. Bukan sahaja sihat, bahkan juga enak serta menghilangkan dahaga. Tidak salah untuk minum ais gas, tetapi jangan sampai setiap hari!


Kurang Folikel Punca Sukar Hamil? Fahami Kaedah AFC Dalam Rawatan Kesuburan

Anda ingin melakukan rawatan kesuburan? Tetapi sebelum itu, pernahkah anda mendengar tentang folikel antral? Tidak pernah?

 Haa…jom ikuti perkongsian artikel ini untuk mengetahui mengenainya.

Sistem pembiakan wanita

Dalam sistem pembiakan wanita – ovari – terdapat folikel ovari yang merupakan kantung berisi cecair mengandungi telur tidak matang atau dikenali sebagai oosit (
oocyte
).

 Sudah tentu folikel ini berada di dalam ovari.

Semasa ovulasi, telur matang dikeluarkan daripada folikel.

Pada setiap kitaran, biasanya terdapat beberapa folikel akan berkembang, namun hanya 1 sahaja mengeluarkan telur.

Selepas proses ovulasi, folikel akan bertukar menjadi
corpus luteum.

Manakala bagi folikel yang tidak melepaskan telur matang akan hancur, 1 proses yang dipanggil atresia dan boleh berlaku pada mana-mana tahap perkembangan folikel.

Hampir 99% folikel ovari akan dihancurkan dan tidak pernah melepasi tahap matang bagi melepaskan telur.

Jika anda ingin melakukan proses rawatan kesuburan, tahap perkembangan dan pertumbuhan folikel akan diperiksa.

Semasa superovulasi yang dilakukan ketika rawatan IVF
, tujuannya adalah untuk merangsang ovari, mengembangkan beberapa folikel matang sekali gus.

Dalam ujian ultrasound, kiraan folikel antral (AFC)
mungkin akan dijalankan sebagai sebahagian daripada ujian rawatan kesuburan
.

Tujuan ujian ini dilakukan untuk menilai rizab ovari.

Folikel antral dan ramalan kesuburan

Secara teorinya, jika anda tahu berapa banyak folikel yang terdapat di dalam ovari, tentu anda dapat mengetahui jumlah telur yang tinggal, bukan?

Pada hakikatnya, sukar untuk mengira berapa banyak folikel di dalam ovari kerana ia terlalu kecil untuk dikesan secara visual.

Namun, apabila folikel mencapai tahap tertentu, ia boleh dilihat melalui ujian ultrasound.

Folikel di dalam ovari bermula pada saiz yang sangat kecil dan halus, dikenali sebagai folikel primordial.

Saiznya hanyalah sebesar 25 mikrometer, iaitu 0.025 milimeter (mm). Sangat mustahil untuk dilihat dengan mata kasar.

Setiap hari, folikel primordial akan bangun melalui isyarat hormon dan akan mula matang.

Folikel yang dapat bertahan dan berjaya ke tahap seterusnya akan semakin membesar dari hari ke hari.

Salah 1 peringkat yang ada disebut peringkat tertiari. Pada peringkat ini folikel mendapat rongga dipenuhi bendalir dikenali sebagai antrum.

Folikel dengan antrum dirujuk sebagai folikel antral dan berukuran antara 2 dan 10 mm.

Bagi sesetengah perspektif, folikel dengan antrum yang berukuran 5 mm dikatakan 200 kali ganda lebih besar berbanding ketika berada pada tahap folikel primordial.

Pada tahap ini, folikel antral mula kelihatan dan dapat dikesan melalui ujian ultrasound.

Penyelidikan menyatakan jumlah folikel dengan antrum yang aktif pada ovari adalah bersamaan dengan jumlah bilangan telur berpotensi yang tinggal.

Folikel dengan antrum akan
menghasilkan hormon lebih tinggi dikenali sebagai hormon anti mullerian (AMH)
, yang beredar dalam darah anda.

Pengukuran tahap AMH melalui kiraan darah adalah cara lain untuk menilai rizab ovari.

Apa itu ujian kiraan folikel antral (AFC)?

AFC adalah 1 ujian kesuburan. Ia dilakukan melalui ujian ultrasound transvaginal.

Teknologi ultrasound akan melihat setiap ovari dan menghitung jumlah folikel yang berukuran antara 2 hingga 10 mm.

Doktor mungkin melakukan ujian ini untuk:

Menilai rizab ovari anda

Buat diagnosis terhadap kekurangan pada ovari utama

Membantu mendiagnosis sindrom ovari polisistik

Memberikan idea tentang kesuburan yang berhubung kait dengan usia – sama ada mempunyai lebih, kurang atau sederhana bagi jumlah folikel berbanding individu seusia anda

Ujian ini mungkin dilakukan sebagai sebahagian daripada proses kesuburan atau ia mungkin dilakukan sebelum memulakan kitaran rawatan kesuburan.

Fungsi folikel dalam kitaran haid

Kitaran haid boleh dibahagikan kepada dua bahagian utama
:

Fasa folikel

Fas luteal

Pada fasa folikel, folikel di perkembangan peringkat tertiari akan memulakan proses yang mencetuskan ovulasi.

Walaupun pada permulaan jumlah folikel yang ada adalah banyak, namun hanya 1 (atau 2) akan berjaya mencapai tahap kematangan penuh dan melepaskan telur.

Sekiranya anda mengambil sebarang ubat kesuburan, jumlah bilangan folikel yang boleh mencapai peringkat ovulasi mungkin akan lebih banyak.

Folikel dalam kitaran haid berperanan sebagai:

Menyubur dan melindungi oosit, kerana ia melalui oogenesis

Melepaskan hormon pembiakan penting, seperti estradiol dan inhibin

Menukar folikel menjadi
corpus luteum
 selepas ovulasi yang melepaskan hormon progesteron dan estrogen

Kesimpulan

Secara mudahnya, masalah kesuburan yang dialami anda mungkin mempunyai kaitan dengan kekurangan folikel dalam ovari anda.

Melakukan ujian kiraan folikel antral (AFC) mungkin boleh membantu.

Jika anda mungkin mempunyai sebarang kekeliruan berkaitan rawatan kesuburan, sebaiknya
dapatkan rundingan bersama pakar obstetrik dan ginekologi
berdekatan anda.

Hello Health Group
 tidak menyediakan nasihat perubatan, diagnosis, atau rawatan.

Masih Belum Menimang Cahaya Mata? Ini 9 Tanda TIDAK SUBUR Lelaki & Wanita Yang Mesti Anda Tahu

Berhenti Tuding Jari Pada Isteri! Si Suami, Pelajari Cara Hadapi Masalah Ketidaksuburan

Kualiti Sperma Dan Masalah Ketidaksuburan


5 Manfaat Kesihatan Tidur Sebentar

Tidur sebentar atau
nap
sudah menjadi amalan sejak sekian lama, terutamanya bagi mereka yang sibuk. Nabi Muhammad s.a.w. Sendiri turut mengamalkannya sebelum waktu zohor.

Ia bukan sekadar tidur biasa, tetapi sebenarnya memberikan banyak manfaat terhadap kesihatan. Apakah manfaat itu? Ikuti perbincangan di bawah.

1. Ia menjadikan anda seorang genius

Sekumpulan ahli neuropsikologi di Jerman mendapati bahawa tidur sebentar selepas mempelajari sesuatu akan membuatkan memori seseorang lima kali lebih baik berbanding orang yang kekal bangun. Mereka mendakwa bahawa keadaan otak anda yang berada tenang semasa tidur membolehkan memori disimpan dengan lebih baik.

Wah, tidur pun boleh jadi genius!

2. Ia hanya mengambil masa beberapa minit sahaja

Tidur hanya sekitar 15 minit sahaja sudah mampu memberikan anda tenaga serta membuatkan badan anda segar. Bahan-bahan kimia di dalam badan anda akan kembali seimbang selepas bangun dari tidur. Ini akan membuatkan hari anda lebih produktif.

3. Cara paling mudah untuk menguruskan stres

Stres menyumbang kepada banyak masalah kesihatan seperti tekanan darah tinggi, obesiti dan bahkan masalah kesuburan. Kajian dari Allegheny College mendapati bahawa tidur sekejap di siang hari mampu membantu badan mengawal stres.

4. Memanjangkan umur

Mereka yang tidak dapat tidur yang cukup dalam tempoh yang lama mungkin terdedah kepada beberapa keadaan kesihatan seperti obesiti, tekanan darah tinggi atau keadaan kesihatan mental. Tidur sekejap di siang hari boleh mambayar semula hutang-hutang tidur anda yang tertangguh disebabkan kesibukan di tempat kerja.

Dengan berkurangnya risiko dari penyakit-penyakit kronik ini, umur anda juga dapat dilanjutkan.

5. Fokus anda bertambah baik

Semakin lama anda bangun, semakin kurang daya fokus yang mampu diberikan oleh otak anda, menurut kajian dari University of California. Solusinya adalah tidur sebentar. Anda pasti akan lebih segar dan mampu memberikan fokus selepas bangkit dari tidur.


Bagaimana Ingin Mengelakkan Influenza Tersebar?

Demam dan selesema seperti
influenza
 sangat mudah tersebar kepada orang sekeliling. Jika langkah yang sepatutnya tidak diambil, virus boleh menjangkiti seluruh isi rumah atau bahkan termasuk kawasan kejiranan terbabit.

Sebagai seorang yang bertanggungjawab, anda harus memastikan virus dan penyakit yang anda alami tidak menjejaskan orang lain. Virus influenza boleh tersebar melalui cecair yang keluar semasa anda batuk atau bersin. Cecair ini beredar di dalam udara atau melekat pada barang-barang berhampiran seperti meja dan kerusi sehingga 2 jam atau lebih. Jika seseorang pegang kawasan terbabit, kemudian menyentuh bahagian mukanya, virus masuk ke dalam saluran pernafasannya.

Ikuti langkah-langkah berikut untuk mengelakkan influenza tersebar.

1. Jaga jarak anda

Semasa anda sedang sakit, elakkan bersentuhan dengan orang lain. Sebaiknya, jaga jarak anda. Meskipun tidak bersentuhan secara langsung, jarak yang dekat lebih mudah menyebarkan virus kepada orang lain. Maklumkan kepada ahli rumah dan orang di sekeliling bahawa anda sedang sakit dan tidak mahu membuatkan mereka sakit juga.

2. Duduk di rumah

Pergi ke sekolah atau tempat kerja bukanlah satu langkah yang baik ketika sedang sakit. Ia bukanlah simbol kesungguhan atau kerja keras kerana rakan anda di sekolah atau tempat kerja mungkin akan dijangkiti pula. Untuk mengelakkan ia berlaku, duduk di rumah adalah apa yang terbaik anda boleh lakukan.

Virus influenza boleh tersebar sehari sebelum simptom berlaku sehingga 5 hari selepasnya.

3. Tutup mulut dan hidung

Semasa batuk atau bersin, pastikan anda menutup mulut dan hidung dengan kain atau tisu. Ia membantu mengelakkan cecair mulut dan hidung anda yang mengandungi virus tersebar. Sekurang-kurangnya, tutup dengan tangan. Kemudian, basuh tangan tersebut dan buang tisu yang digunakan.

4. Basuh tangan

Tangan anda mengandungi bermacam-macam jenis kuman dan sangat mudah menyebarkannya memandangkan tangan tersebut digunakan untuk memegang banyak perkara sepanjang hari. Oleh itu, pastikan anda sentiasa basuh tangan sebelum dan selepas makan, sebelum dan selepas menyentuh orang sakit, sebelum dan selepas ke tandas.

Gunakan sabun dan air suam, sental tangan dengan betul termasuk celah-celah jari dan kuku selama lebih kurang 30 saat. Selain sabun, pembersih tangan alkohol juga boleh digunakan.

5. Elakkan menyentuh kawasan muka

Jika cecair daripada orang sakit masuk ke dalam hidung, mulut atau mata, anda mungkin boleh mendapat flu juga. Tangan anda yang memegang macam-macam benda mungkin juga mengandungi virus. Pastikan anda tidak kerap menyentuh kawasan muka dan basuh tangan terlebih dahulu.

6. Amalkan gaya hidup sihat

Tiada perkara yang dapat melawan gaya hidup sihat dalam mencegah penyakit secara am. Dapatkan tidur yang cukup, pemakanan yang seimbang serta senaman berkala.

Baca juga:

Influenza: Apa yang Perlu Anda Tahu

Influenza dan Selesema Biasa: Apakah Perbezaannya?


Periksa Kuku Anda Sekarang! AWAS Jika Ada Tanda Putih Ini, Petanda Penyakit Hati

Pernah tengok kuku putih tak? Jika anda mengalami masalah pada kuku ini, ia mungkin bermakna terdapat keadaan kesihatan yang mungkin mendasarinya.

Ini kerana
keadaan kuku yang normal dan sihat
 biasanya mempunyai plat kuku berwarna merah jambu pucat.

Manakala lunula adalah ruang putih di bahagian bawah plat kuku yang berbentuk seakan separuh bulan berwarna putih.

Namun jika keadaannya berbeza, ia boleh menjadi petunjuk anda mungkin mempunyai penyakit atau masalah kesihatan.

Kuku berwarna putih sepenuhnya dengan jalur kecil berwarna merah jambu atau coklat pada hujungnya adalah masalah pada kuku yang disebut kuku Terry (
Terry’s nails
).

Ini adalah keadaan kuku putih yang paling kerap terjadi kepada individu yang
mempunyai penyakit hati
 teruk.

Apakah ada rawatan yang boleh dilakukan untuk mengatasi keadaan ini? Teruskan membaca perkongsian artikel ini untuk mengetahui jawapannya.

Lebih banyak info tentang Sistem Penghadaman, dapatkannya
di sini.

Kuku putih @ Terry

Terry’s nails
 adalah masalah pada kuku yang mudah untuk dikenal pasti kerana ciri spesifiknya, iaitu kuku hampir putih sepenuhnya dengan penghujungnya mempunyai jalur merah jambu atau coklat.

Oleh sebab warnanya putih, bahagian lunula pada kuku mungkin tidak dapat dilihat.

Masalah kuku putih ini selalunya terjadi pada
bahagian jari tangan
. Pun begitu, dalam beberapa kes, kuku Terry ini juga boleh berlaku pada
bahagian kuku jari kaki.

Keadaan melibatkan kuku ini sering terjadi pada semua jari, tetapi ada kalanya, hanya 1 jari sahaja yang terjejas.

Jika seseorang individu
mengalami masalah kuku
 Terry ini, terdapat kemungkinan mereka tidak menyedarinya kerana ia tidak menyebabkan sebarang gejala.

Punca masalah pada kuku

Keadaan kuku Terry ini dipercayai berlaku kerana kurang saluran darah dan lebih banyak tisu daripada biasa pada bahagian plat kuku.

Mengalami kuku putih ini bukanlah 1 keadaan berbahaya, cuma ia berisiko melibatkan masalah kesihatan serius. Jadi, penting untuk mendapat penilaian dan pemeriksaan doktor.

Ini kerana keadaan kuku ini boleh dikaitkan dengan beberapa masalah perubatan.

Mereka dengan penyakit hati mempunyai kecenderungan tinggi untuk mengembangkan kuku Terry sebagai kesan sampingan. Ini khususnya bagi
individu yang menghidap sirosis.

Keadaan perubatan lain yang memungkinkan seseorang individu untuk mengalami masalah pada kuku ini adalah seperti:

Kegagalan jantung kongestif

Diabetes jenis 2

Penyakit vaskular periferal

Kegagalan buah pinggang kronik

Kekurangan zat makanan

HIV

Masalah pada kuku ini umumnya, jarang terjadi pada belia dan lebih cenderung menjejaskan individu lebih berusia.

Situasi ini berikutan kuku Terry juga boleh berkembang sebagai
tanda penuaan semula jadi
 walaupun tanpa sebarang masalah perubatan yang mendasarinya.

Jadi adakah keadaan berkaitan kuku boleh dirawat?

Merawat masalah kuku putih

Biasanya kuku Terry ini akan hilang apabila masalah kesihatan yang mendasarinya bertambah baik.

Jadi ia bermakna untuk mengatasi dan memulihkan keadaan kuku ini melibatkan rawatan penyebabnya.

Sekiranya anda berasakan mempunyai
Terry’s nails,
 lakukan pemeriksaan doktor supaya keadaan kesihatan yang mendasari dapat didiagnosis dan dirawat secepat mungkin.

Ia adalah kerana semua keadaan yang berkaitan dengan masalah pada kuku ini boleh menjadi sangat serius!

Pilihan rawatan lain

Selain daripada masalah kesihatan berkaitan, anda juga perlu mengetahui kuku Terry boleh terjadi disebabkan pemakanan yang tidak seimbang.

Sama seperti bahagian tubuh lain, kuku juga memerlukan jumlah nutrien, vitamin dan mineral yang betul agar tetap sihat.

Di samping itu, kuku putih ini juga boleh menjadi kesan daripada beberapa
tabiat buruk seperti menggigit kuku
.

Kuku yang kotor dan tidak dibersihkan
 dengan betul juga lebih mudah terdedah kepada pelbagai masalah.

Antara langkah penting untuk menghilangkan kuku Terry adalah melalui diet sihat yang mengandungi nutrien yang diperlukan kuku.

Apakah nutrien
yang paling diperlukan kuku
?

Jika anda tidak tahu, salah satu sebatian bioaktif paling mustahak yang diperlukan kuku adalah vitamin E. Ia boleh didapati dalam jumlah yang besar pada kacang badam.

Anda boleh mengambil kacang ini sama ada secara mentah, dicampurkan dengan kismis atau pun dikisar untuk dijadikan pes.

Pes itu untuk masakan ke? Jangan tersilap, ia bukan untuk masakan ya.

Sebaliknya, jika anda mengisar kacang badam sehingga menjadi tekstur pes, ia boleh terus disapu pada kuku, sama seperti penggunaan krim.

Baca juga:

Sentiasa pantau keadaan kuku

Perubahan dan masalah pada kuku boleh dijadikan petunjuk bahawa anda mungkin mempunyai keadaan kesihatan lain.

Kuku putih atau kuku Terry adalah contoh terbaik perubahan warna yang boleh dikaitkan dengan penyakit hati.

Perubahan lain melibatkan kuku seperti kering dan rapuh serta bentuk kuku itu sendiri, turut boleh dijadikan petanda berkemungkinan terdapat masalah kesihatan diri yang dialami.

Jadi amat penting untuk sentiasa
memantau dan memerhatikan keadaan kuku
 anda.

Seandainya mengesan sebarang perubahan, berjumpalah dengan doktor.

Mereka boleh mendiagnosis keadaan yang mendasari dan mencari rawatan penyelesaian terbaik jika perlu.


Apa Yang Anda Perlu Tahu Tentang Herpes Oral! (Herpes Yang Jadi Pada Mulut)

Definisi

Apa itu herpes oral?

Herpes oral (juga dikenali sebagai
herpes simplex-1
 atau HSV-1) ialah
jangkitan dalam mulut, bibir atau gusi disebabkan virus herpes
.

Penyakit ini  menyebabkan lepuh kecil berair di sekeliling mulut dan gusi.

Virus ini merupakan virus daripada keluarga yang sama dengan virus yang menyebabkan demam cacar air, kayap, dan m
ononukleosis berjangkit
.

Kebanyakan jangkitan sekunder berlaku melalui sentuhan sewaktu usia muda lagi jadi 80% orang dewasa telah dijangkiti dengan virus herpes jenis1.

Virus
Herpes jenis 2 pula dijangkiti melalui hubungan kelamin.

Apa risiko Herpes Oral?

Herpes mulut
 selalunya didiagnosis dalam pesakit HIV
 atau penyakit kelamin seperti gonorrhea, syphilis.

Bagaimanapun, sesiapa sahaja boleh mendapat lepuh berair disebabkan HSV-1 sewaktu kanak-kanak.

Anda boleh mengurangkan risiko mendapat penyakit ini dengan mengurangkan faktor risiko.

Hubungi doktor anda untuk maklumat lanjut.

Simptom

Apa simptom Herpes Oral?

Sesetengah pesakit mendapat ulser mulut
 apabila pertama kali terdedah kepada virus HSV-1, sesetengah yang lain tidak mempunyai simptom langsung.

Simptom kebiasaannya berlaku dalam kanak-kanak berusia 1 hingga 5 tahun, sama ada sederhana atau teruk.

Simptom kebiasaannya kelihatan dalam masa 1 hingga 3 minggu selepas dijangkiti virus dan mungkin dialami hingga 3 minggu.

Tanda-tanda amaran herpes mulut termasuklah:

Kulit gatal di sekitar bibir atau mulut

Lepuh air sekitar kawasan mulut

Rasa kesemutan pada bibir atau mulut

Sebelum lepuh air kelihatan, anda mungkin mengalami:

Sakit tekak

Demam

Rasa sakit sewaktu menelan.

Lepuh air atau kemerahan boleh berlaku pada:

Gusi

Telinga

Mulut

Tekak

Lepuh air tersebut juga boleh terhimpun

Terdapat tanda atau simptom yang tidak tersenarai di atas.

Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Jika anda mempunyai tanda atau simptom yang tersebut di atas atau mempunyai sebarang kemusykilan, sila hubungi doktor anda.

Keadaan penyakit boleh berbeza dalam pesakit yang berbeza.

Bincang dengan doktor anda untuk menentukan cara diagnosis dan rawatan yang terbaik untuk anda

Punca

Apa Punca Herpes Oral?

Punca herpes mulut ialah virus herpes jenis 1 (HSV-1),
yang merebak melalui sentuhan dengan air liur
 oleh mereka yang dijangkiti, seperti kanak-kanak dicium oleh pembawa virus.

Virus juga boleh memasuki badan melalui luka pada kulit atau mulut.

Selepas jangkitan pertama, virus akan diam dan tidak aktif sebelum menyebabkan lepuh air selepas beberapa lama.

Virus herpes jenis 2 kebiasaannya merebak melalui hubungan kelamin dan menyebabkan herpes kemaluan.

Bagaimanapun, kadangkala HSV-2 boleh berlaku dalam mulut melalui seks oral dan menyebabkan lepuh pada mulut.

Faktor Risiko

Apa faktor risiko Herpes Oral?

Faktor yang meningkatkan risiko terhadap herpes mulut, termasuklah:

Mempunyai sistem imun yang lemah

Jangkitan HIV

Kanser yang sedang dirawat dengan kemoterapi

Hubungan kelamin tanpa perlindungan

Tidak mempunyai faktor risiko tidak bermakna anda bebas daripada penyakit ini.

Faktor risiko ini ialah untuk rujukan sahaja. Anda perlu menghubungi doktor pakar untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Herpes Oral didiagnosis?

Doktor anda boleh mendiagnosis penyakit tersebut dengan memeriksa lepuh air pada bibir dan mulut.

Kadangkala, doktor akan mengambil sampel dan menghantarnya ke makmal untuk pemeriksaan lanjut.

Antara ujian yang mungkin akan dilakukan termasuklah:

Kultur virus

Memeriksa DNA virus

Ujian pemeriksaan Tzanck HSV

Bagaimana pesakit Herpes Oral dirawat?

Simptom herpes mulut mungkin akan reda tanpa rawatan dalam masa 1 hingga 2 minggu.

Doktor mungkin akan menyarankan ubat antiviral untuk mengurangkan sakit dan membantu simptom reda dengan cepat.

Ubat yang digunakan untuk merawat herpes oral termasuklah:

Acyclovir

Famciclovir

Valacyclovir

Ubat ini paling berkesan jika digunakan dengan betul seawal simptom kelihatan.

Krim antiviral juga boleh digunakan tapi ia agak mahal dan kebiasaannya hanya memendekkan tempoh penyakit sebanyak beberapa jam atau hari.

Krim topikal Penciclovir dan acyclovir sangat berkesan sewaktu berlaku letusan herpes.

 Rawatan biasa seperti pelembap atau balsam bibir tidak akan berkesan
.

Anda boleh mengambil aspirin, acetaminophen atau ibuprofen untuk mengurangkan rasa sakit.


Inspirasi Positif, Bagaimana untuk Mendapatkannya?

Artikel ini ditulis dengan kerjasama
Naluri
.

Inspirasi positif memberi makna yang lebih mendalam berbanding hanya gembira atau berasa optimis. Pemikiran positif adalah mempunyai dan menggunakan pemikiran dan perasaan yang mengarah kepada hasil yang positif dan melihat kepada suatu sisi yang lebih baik dalam kehidupan. Ianya adalah salah satu daripada komponen-komponen kebahagiaan. Ia mungkin tidak bersifat semula jadi tetapi ianya adalah satu kemahiran yang boleh dipelajari dan berkembang dari masa ke semasa walaupun ia mungkin lebih mudah untuk dikatakan berbanding dilaksanakan.

Seseorang yang memilih untuk menggunapakai cara pandangan seperti ini untuk melihat dunia akan mengatasi apa jua cabaran-cabaran dalam kehidupan dengan mencapai tahap kesihatan dan
emosi
 yang lebih baik, dan berjaya dalam apa sahaja yang mereka lakukan. Menjadi positif dan berfikir secara positif menambahkan nilai-nilai dan memberikan makna kepada kehidupan dan membantu mereka untuk membina kemahiran dan menjadi lebih berdaya tahan.

Kesan sifat inspirasi positif

Pemikiran positif boleh memberikan kesan yang lebih lama kepada kehidupan seterusnya memberikan umur yang panjang. Satu kajian terbaharu menemukan bahawa sesiapa yang melihat proses penuaan sebagai sesuatu yang positif akan hidup dengan purata 7.5 tahun lebih lama. Oleh itu, mengubah cara kita melihat zaman tua akan meningkatkan jangka hayat kehidupan. Pemikir yang positif mempunyai wawasan yang lebih besar dan hidup dengan lebih bermakna. Mempunyai lebih banyak pandangan positif terhadap penuaan akan membina daya tahan terhadap penyakit dan
memotivasikan
 langkah proaktif untuk penjagaan kesihatan anda.

Sistem imun anda juga akan bertambah baik dengan berfikiran positif. Kajian menunjukkan bahawa aktiviti di kawasan otak yang berhubungan dengan emosi-emosi negatif seperti ketakutan dan kesedihan berhubungan secara ketara dengan sistem imun yang lebih lemah. Berlawanan pula dengan orang yang optimis yang mempunyai pemikiran yang lebih positif, mereka mempunyai respons imun yang lebih kuat. Seseorang yang mempunyai sikap yang lebih ceria contohnya, kurang terkena selsema dan virus selsema. Malah, pesakit yang optimis yang dikesan mempunyai potensi mendapat penyakit yang parah lebih menunjukkan perubahan baik yang lebih konsisten dan ketara selepas mendapatkan rawatan.

Seseorang yang berfikir secara positif lebih mengamalkan cara hidup yang lebih sihat. Terdapat hubungan diantara optimis dan tahap kolestrol baik yang lebih tinggi, yang mana dijelaskan melalui minat terhadap kehidupan secara sihat dan ingin menjadi sihat. Pemikir yang positif lebih gemar untuk makan secara sihat, bersenam dan menjadi proaktif mengenai kesihatan mereka.

Inspirasi positif juga meninggalkan kesan terhadap kesejahteraan mental. Ianya membantu anda dengan pengurusan tekanan atau stress dengan menyediakan kemahiran untuk mengatasinya semasa mengalami tekanan. Terdapat juga laporan berkenaan risiko
kemurungan
 yang rendah disebabkan oleh pergerakan emosi dalam orang yang berfikiran positif.

Bagaimana untuk meningkatkan inspirasi positif

Mengetahui kesan bersikap positif tidak akan memberi manfaat kepada anda melainkan anda menentukan untuk mengintegrasikannya dalam kehidupan. Ianya mungkin boleh bermula dengan hanya satu senyuman. Satu kajian menyatakan bahawa senyuman palsu boleh mengurangkan tekanan
jantung
 dan tekanan darah semasa dalam keadaan tekanan. Kedua, mengubah cara pemikiran. Ubah pemikiran negatif kepada pemikiran yang lebih positif dan membantu. Contohnya, sekiranya anda bergelut dengan masalah kesihatan, berhenti kecewa kerana memilikinya dan berehatlah untuk sementara. Hargai masa rehat anda dan dengan memulihkannya dengan betul, kamu akan menjadi lebih efektif dengan kerja-kerja anda.

Disamping itu, amalkan bercakap dengan diri sendiri secara positif dengan memahami  diri sendiri sepertimana anda lakukan kepada orang lain. Mengakui dan menghargai perubahan kecil yang berlaku. Anda juga harus bercampur dengan orang-orang yang berfikiran positif. Paling penting, menjalani gaya hidup sihat dengan mempelajari dan mengamalkan cara atau tabiat yang lebih holistik untuk kekal sihat.

Nota pantas dari jurulatih kehidupan Naluri, “Pemikiran positif adalah kemahiran yang seseorang boleh kembangkan, belajar dan mengamalkannya. Tidak pernah terlambat untuk membuat perubahan dan pilihan menjadi lebih positif. Perubahan sudah hampir dan ia bermula dengan anda. “Kata Aina Nur Azmi.


Masih Takut-takut Untuk 'Bersama' Selepas Keguguran? Suami Isteri Kena Baca Ini!

Keguguran adalah satu berita yang memilukan bagi mana-mana pasangan. Namun adakah ia boleh menjejaskan hubungan seksual antara pasangan suami isteri? Bilakah
 waktu sesuai untuk bersama suami selepas pantang
 keguguran?

Untuk mendapatkan lebih banyak info tentang Kehamilan, sila dapatkannya
di sini.

Bersama suami selepas pantang keguguran

Soalan paling kerap ditanya bagi wanita keguguran adalah “Berapa lama masa yang diperlukan sebelum dapat kembali bersama suami selepas keguguran?”

Ini kerana sehingga 20% kehamilan berakhir dengan keguguran manakala
1 daripada 100 kelahiran mati
 (
stillbirth
). Secara mudahnya, tiada jawapan standard bila waktu yang sesuai untuk bersama suami selepas pantang keguguran.

Kebiasaannya, doktor akan memberi nasihat kepada wanita yang keguguran menunggu sehingga
mereka benar-benar bersedia untuk melakukan hubungan intim.

 Walau bagaimanapun, tempoh ketersediaan wanita dan pasangan akan bergantung kepada beberapa faktor fizikal dan emosi.

Menurut Ketua Bahagian Endokrinologi Reproduktif dan Ketidaksuburan merangkap Profesor Obstetrik dan Ginekologi di Columbia University Irving Medical Center, Dr Zev Williams, “Dari perspektif perubatan dan praktikal, perkara utama adalah untuk memastikan kehamilan telah berlalu sepenuhnya.

“Selain itu, adalah penting untuk memastikan bahagian serviks telah tertutup dan tiada peningkatan
risiko untuk menyebabkan jangkitan
. Ia bergantung kepada waktu keguguran itu berlaku dalam tempoh kehamilan serta berapa cepat badan wanita itu pulih.”

Baca juga:

Masih Dalam Pantang, Tapi Suami Minta Bersama? Ambil Tahu 3 Hal Ini, Husband!

13 Jenis Ikan Ini Sesuai Untuk Wanita Berpantang, Ekstra 3 Resipi Sihat Untuk Pulihkan Tenaga Ibu!

Bagaimana emosi terjejas?

Perkara paling penting adalah melibatkan emosi wanita yang kehilangan kandungan.

Ini kerana seseorang wanita itu mungkin berasa keberatan untuk bersama suami selepas keguguran di samping masih
bersedih atas kehilangan yang berlaku.

Masalah kehilangan yang berlaku juga boleh mengubah hubungan seseorang wanita itu dengan badannya dan pemikirannya mengenai seks kepada pasangan juga mungkin berubah. Ia sesuatu yang sukar difahami.

Pakar OB-GYN di Cedars Sinai Medical Center di Los Angeles, Dr Jessica Shneider berkata, “Tiada garis panduan dengan pesakit tentang jangkaan untuk kembali melakukan hubungan intim
selepas keguguran
.

Malahan perkara mengenai seks tersebut tidak akan diutarakan, melainkan jika pesakit yang ingin memperkatakan tentangnya.”

Beliau turut memberitahu terdapat kajian tentang tahap selamat untuk kembali hamil
selepas keguguran
 tetapi ia tidak membincangkan mengenai fungsi atau kepuasan seksual.

Hakikatnya, kedua-dua perkara itu boleh berubah dan akan berubah.

Badan tidak bersedia untuk bersama suami selepas pantang keguguran

Dr Zev memberitahu, selepas keguguran, sistem serviks akan terbuka (
dilates
) untuk membiarkan tisu janin keluar.

Bergantung kepada tempoh kehamilan sewaktu anda gugur, proses penutupan serviks akan mengambil masa daripada beberapa minggu hingga ke beberapa bulan.

Pakar ginekologi anda boleh melakukan
pemeriksaan serviks melalui ujian fizikal.

Walau bagaimanapun, jika ujian kehamilan anda menunjukkan positif tetapi ujian ultrasound adalah sebaliknya – dianggap 75% keguguran – anda tidak perlu menunggu untuk melakukan hubungan intim.

Perlu ke berpantang?

Dalam adat berpantang di Malaysia,
wanita yang keguguran perlu melalui tempoh berpantang sama seperti melahirkan anak
.

Tempoh ideal bagi wanita yang
gugur pada trimester pertama
 adalah selama 30 hari.

Sepanjang tempoh tersebut, hubungan intim perlu dielakkan untuk membolehkan proses pemulihan berjalan lancar.

Tempoh berpantang yang disyorkan adalah sekurang-kurangnya 2 minggu selepas disahkan keguguran, sama seperti tempoh cuti sakit yang diberikan pihak hospital.

Sekiranya berlaku demam teruk atau berlakunya pendarahan berpanjangan
bersama lelehan faraj yang berbau
, anda dinasihatkan untuk melakukan pemeriksaan dan mendapatkan rundingan doktor.

Dalam tempoh berpantang, emosi seorang wanita amat sensitif dan perlu dijaga. Disebabkan itu, anda perlu berada dalam suasana yang tenang, positif serta mendapat sokongan penuh daripada individu sekeliling, khususnya suami.

Bila boleh hamil semula?

Kembali bersama suami selepas pantang dan
mencuba untuk hamil
 semula adalah 1 topik yang sensitif, sama ada dari segi perubatan dan emosi.

Pertubuhan Kesihatan Sedunia (WHO) menyarankan tempoh 6 bulan sebelum mencuba hamil kembali.

Walau bagaimanapun, bersama suami selepas pantang keguguran dalam tempoh yang segera tidak akan memberikan kesan negatif kepada kehamilan pada masa hadapan. Malahan ia dikatakan akan meningkatkan peratusan untuk segera hamil.

Sekiranya anda ingin kembali hamil, waktu paling selamat untuk mencuba adalah selepas 3 kali
kitaran haid. Ia adalah untuk memastikan rahim anda benar-benar sembuh dan bersedia untuk kehamilan baru.

Pastikan diri bersedia sebelum bersama suami selepas pantang

Jika anda masih keliru, perkara paling penting adalah untuk memastikan diri anda bersedia fizikal dan mental.
Melakukan hubungan intim selepas keguguran atau bersalin adalah 1 perkara yang sama.

Ini kerana kedua-dua situasi itu memerlukan anda bersedia untuk segala kemungkinan. Pastikan anda tidak berada dalam keadaan tertekan.

Lakukan hubungan seksual
 bersama pasangan apabila anda benar-benar menginginkannya bukan kerana anda mahu memenuhi keinginan pasangan semata-mata.

Manakala sebagai sua
mi pula,
jika isteri anda baru keguguran
, fahamilah keadaan isteri anda yang sedang sakit dan bersedih. Janganlah memikirkan kehendak nafsu anda semata-mata.


Asyik Rasa Nak Terkencing? Ini Pantang Larang Makanan Anda Kena Ikut

Masalah kerap kencing pundi aktif biasanya akan berlaku apabila mengambil air terlalu banyak.

Tetapi mengikut saranan doktor, kita perlu
 minum air putih
sekurang-kurangnya 8 gelas sehari. Ya, ia memang boleh membantu tubuh badan kita menjadi lebih sihat.

Pun begitu, bagaimana jika ia mengakibatkan kita keluar masuk tandas banyak kali akibat kencing terlalu kerap?

Nanti dulu, kita tidak sewajarnya menyalahkan perbuatan
 minum air putih
beberapa gelas sehari ini sebagai punca!

Ini kerana individu yang mengalami
masalah kencing
 terlalu kerap ini sebenarnya menghidapi penyakit kerap kencing pundi aktif (OAB).

Persoalannya, apa itu penyakit OAB? Selain itu, apakah cara untuk membantu merawatnya? Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info tentang Urologi, sila dapatkannya
di sini.

Masalah kerap kencing pundi aktif: Tanda penyakit OAB

OAB membawa maksud
overactive bladder
. Ia adalah sejenis penyakit berkaitan kerap kencing pundi aktif.

Kondisi ini akan mengakibatkan si penghidap kencing terlalu kerap. Ia sudah pasti akan mengganggu ketenteraman kehidupan harian anda.

Dalam beberapa kes, ada penghidap OAB yang akan mengalami nocturia – terjaga beberapa kali dari tidur pada waktu malam untuk membuang air kecil.

Apa punca penyakit OAB?

Sebenarnya, ada beberapa punca yang berjaya dikenalpasti menyebabkan masalah ini.

Antaranya adalah kesalahan penghantaran dan pembacaan isyarat dari pundi kencing kepada otak.

Dalam erti kata yang lebih mudah, kondisi ini akan berlaku apabila otot pundi kencing menghantar isyarat terlalu awal kepada otak untuk membuang air kecil walaupun ia belum lagi penuh.

Selain itu, penyakit OAB juga disebabkanlah diet pemakanan yang kurang sesuai. Teruskan pembacaan anda!

Makanan yang perlu anda ambil & elak jika selalu kencing

Hakikatnya, diet pemakanan yang kurang sesuai juga boleh menjadi pemicu
masalah kencing
 terlalu kerap.

Terdapat beberapa jenis makanan yang anda perlu ambil dan elak bagi menjadikan simptom kalian bertambah baik.

Berikut adalah contoh
makanan yang kita perlu ambil
:

Perlu ambil #1. Buah pisang cegah masalah selalu kencing

Pisang adalah buah yang kaya dengan potasium dan serat yang sangat bagus untuk kesihatan saluran air kencing. Selain itu, ia juga boleh membantu pergerakan usus kecil dan besar kalian.

Perlu ambil #2. Sayur timun

Timun adalah sayur yang tinggi kandungan serat, antioksidan dan vitamin K.

Disebabkan itu, ia sangat bagus untuk kalian yang mempunyai masalah kencing terlalu kerap kerana menyihatkan saluran air kencing.

Perlu ambil#3. Kekacang

Kekacang seperti kacang tanah, badam atau gajus
 sangat bagus untuk membantu merawat penyakit OAB.

Ini kerana ia mengandungi protein, serat dan pelbagai sumber nutrien yang baik untuk sistem perkumuhan.

Baca juga:

5 Penyakit Yang Biasa Terjadi Pada Pundi Kencing, Ramai Orang Alami #4 Tanpa Sedar!

AWAS! Air Kencing Terasa Panas Bukan Hanya Sebab Demam, Ini Petanda Jangkitan Kelamin?

Perlu ambil #4. Telur

Juga kaya dengan protein,
telur
adalah salah satu makanan yang perlu ada dalam senarai kena ambil. Ini kerana ia adalah antara makanan yang tidak menyebabkan kerap kencing pundi aktif ini.

Dalam pada itu, terdapat juga beberapa contoh
makanan yang kita perlu elak
:

Perlu ambil#5. Kafein

Pengambilan
kafein seperti kopi atau teh
 melebihi kadar normal akan membuat sistem perkumuhan menghasilkan lebih banyak urin sekali gus menyebabkan anda kencing terlalu kerap – kesan diuretik.

Perlu elak #6. Gula buatan

Gula buatan boleh buat simptom OAB menjadi lebih teruk. Oleh itu, sila elak dari mengambil aspartame, saccharin, stevia atau lain-lain. Untuk lebih pasti, sila baca label sebelum beli.

Perlu elak: #7. Makanan pedas

Makanan pedas yang mengandungi cili atau lada
 boleh merengsakan pundi kencing dan menyebabkan kerap kencing pundi aktif ini terjadi.

Selain itu, pengambilannya juga akan menjadi punca kita minum air terlalu banyak lantas mengakibatkan pundi kencing penuh.

Perlu elak: #8. Minuman berkarbonat

Gelembung dan gas yang terdapat dalam minuman berkarbonat boleh memicu simptom OAB. Oleh itu, sila elak mengambil minuman jenis ini dalam kuantiti yang terlalu banyak.

Akhir kata, sila lebih berjaga dan berwaspada dalam
aspek pemakanan
 sekiranya anda ada penyakit OAB.

Ini bagi membantu anda untuk menyelesaikan masalah kencing terlalu kerap!